text:
Donashon di Webu
Ora un hende muhé a pèrdè su ovarionan òf esaki no tin mas webu, por logra un embaraso uzando webu duná. E prosedimento ta konsistí di sakamentu dje webu di un muhé dunadó kompatibel ku e muhé reseptor ku nesesita e donashon. E webunan aki ta hibé den laboratorio buté den kontakto direkto ku simia dje pareha di muhé reseptor. Den kondishonnan hopi strikto den laboratorio, e webu lo ser fekundá i nan ta kuminsá krese i multiplika su mes. Despues di 2 pa 3 dia e webu fekundá (èmbrionan di 4 òf 8 sèl) nan ta introdusí direktamente den matris di hende muhé reseptor pa implantanan i nan por sigui su desaroyo durante 9 luna.
Pa kende ta útil donashon di ovocito?
Probabilidatnan di Embaraso
Pa kualke muhé ku:
- A pèrdè su ovarionan ebí na un siruhía òf otro motibo.
- Ta portador di un enfermedat di famia ku no kier transmití na su yunan.
- Tei den menopausia.
- A tin fayonan di konepshon pa motibo di faktornan ováriko.
Donashon di ovocitonan ta un di téknikanan di reprodukshon asistí ku mayor éksito, tin porsentahenan di embaraso entre 50 i 60% por siklo.


c: text/html

text:
Parlamentario Endy Croes: ta reacciona riba Robert Candelaria cu prueba!
Inicio di december durante un conferencia di prensa parlamentario Endy Croes a splica cu tin un miembro di Parlamento di AVP, kende e no a...
A fayece Aurelina Arias Mercedes
“Bou di alanan di Dios mi ta sigur” Abo ku ta biba bou di amparo di Altisimo, ta hospedá den sombra di Dios Omnipotente, bisa...
Carga lo ta na tempo si barconan tene nan mes na reservacion
Pa nos tur agencia ta mesun importante, tur barco ta mes importante y tur carga ta importante pa esun cu ta importe, pesey pa...
Opinionan dividi riba decision di AVP pa no participa den debate pa Millenials
For di diamars ultimo rumornan a cuminsa circula cu AVP no lo ta participando den e dabate di Millenials despues di a confirma algun...
Ainda tin oportunidad pa registra pa Workshop di Idea!!
Iniciativa pa Desaroyo pa Empresa Arubano (Idea) kier recorda tur esnan cu tin un negoshi existente of cu ta den proceso pa habri un...
Siklo di Informashon Aminta Sprockel ‘Stimulashon Trempan den Bario’
Djaweps 30 di novèmber 2017 Sentro pa Inovashon i Guia Edukashonal (SIGE) a tene su último seshon den kuadro di e produkto nobo: Siklo...
ATIA y Camara di comercio di Pereira ta firma un acuerdo comercial
ATIA siman pasa, pa medio di su presidente, Ronald van Trigt, a firma un acuerdo cu Camara di Commercio di Pereira. Di parti di Camara...
DIMAS ta pidi tur cliente pa pasa na Departamente di Impuesto pa hasi pago
Departamento di Impuesto y DIMAS ta participa na tur cliente di DIMAS cu tin mester di haci pago pa un producto di DIMAS, pa acudi...
Feliz Cumpleaños, Morgan
Calamari y un dushi Chocolate Martini na Fishes & More Restaurant tabata e treat di cumpleaños di Morgan diamars ultimo. “Fishes & More, bo a...

robotstxt: allowed

filter: keep


text:
Diabierna ultimo bou di un interesa grandi, e temporada nobo di futbol a inicia na Aruba unda a tene un desfile di tur e ekiponan participante n’e campeonato 2017 – 2018.
Pa prome AVB a inicia nan campeonato di futbol unda a combina e prome wega den Division di Honor entre RCA y Caiquetio cu un desfile di e ekiponan infantil/hubenil participando n’e temporada nobo.
Den e ultimo añanan e Federacion di Futbol AVB a trece diferente cambio den e futbol local.
Varios di nan cambio aki tabata exigencianan stipula p’e Federacion Mundial di Futbol FIFA hunto cu CONCACAF cu ta maneha e futbol den nos region.
Tur esaki ta na bienestar di e desaroyo positivo cu kier logra cu e deporte na nivel regional, continental y mundial.
Na Aruba futbol ta keda e deporte di mas grandi cu alrededor di 3000 persona practicando esaki diariamente rond di nos veldnan.
E recien Presidente re-eligi di AVB, sr. Richard Dijkhoff a hiba palabra n’esnan presente unda e tabata masha contento di a haya e confiansa di mayoria di e clubnan na Aruba pa 4 aña mas p’asina sigui traha riba e plan di maneho cu AVB tin pa loke t’e desaroyo di e futbol Arubano. Den e proximo añanan lo kier hiba Aruba su futbol na un otro nivel y lo conta cu e ayudo di tur e partnernan localmente envolvi como tambe ayudo aheno di p.e. CONCACAF y FIFA sin lubida KNVB di Hulanda.
Lotto, e Loteria di Aruba cu pa varios aña ta un partner di Arubaanse Voetbal Bond kier a felicita y alabes desea AVB, tur e 3000 futbolistanan, e clubnan participando n’e temporada nobo di futbol, hopi exito.
N’e fanaticada di futbol corda sigui duna sosten y apoya bo organisacion faborito esaki den forma sano y den un ambiente positivo.
Laga nos tur ban corda riba e slogan “Fair Play” cu mundialmente ta wordo propaganda den e deporte Rey. Tambe e slogan di Alfredo di Stefano: “No one player is as good as the sum of a team”.


text:
Ganso Checo
Raza Checo di Ganso
Pakico cria ganso Checo?
Un lector atento di e paginanan aki lo puntra su mes pakico nos mester cria e ganso Checo? Ban compahina e argumentonan na fabor y esnan en contra, e or abo ta bai averigua cu cria ganso Checo ainda tin sentido.
Na total: Si bo ta buscando un ganso adecuado pa bo cria y bo kier produci carni pa bo famia na un costo baho, E ganso checo ta e raza cu bo ta buscando. Pa un famia di cuatro pa seis hende, e yiu di un par di ganso Checo ta resulta suficiente pa produci suficiente carni pa un aña (a menos cu bo kier ganso gerostu cada dia). E ganso Checo ta lanta poco a poco, y ta tuma hopi tempo pa nan crese tee dad di bai carniceria. Di otro banda, majoria di nan cuminda ta bin di pasto (cu ta por nada) cu un minimo di alimentacion adicional di trigo. Cu cria mas grandi o di miho calidad pa broil, bo mester adicionalmente alimenta cumprando cuminda (trigo, maishi, cuminda mescla cu bonchi di soya) pa haya suficiente rendimento. Asina ta cu e costo total di cria ganso Checo lo ta mas abouw, pero e rendimento neto di carni ta bai ta mas halto.
Ganso Checo > Pakico cria ganso Checo?
Copyright © Ganso Checo, 2006-2018. All rights reserved. Last update: 02. di desember 2017


text:
Alegra, Pasobra e Ora pa e Casamento di e Lamchi A Yega!
“Laga nos alegra y keda masha contento ... pasobra e ora pa e casamento di e Lamchi a yega.”
1, 2. (a) Ken su casamento lo causa alegria den cielo? (b) Ki preguntanan ta lanta?
PREPARACION di un casamento semper ta tuma tempo. E casamento cu nos ta bay papia di dje ta un casamento masha special
2 Sin duda, “e Lamchi” cu e texto aki ta papia di dje ta Hesucristo. (Juan 1:29) Con e bruidegom aki ta bisti pa su casamento? Ken ta su bruid? Con e bruid ta ser prepara pa e matrimonio? Na ki tempo e casamento aki lo tuma luga? E casamento aki lo causa gran alegria den cielo. Pero, kico di e personanan cu tin speransa di biba pa semper riba tera? Nan tambe lo alegra? Nos ta ansioso pa haya contesta pa e preguntanan aki, pesey laga nos sigui analisa Salmo 45.
E BRUIDEGOM SU PAÑANAN TIN DUSHI FRAGANCIA
3, 4. (a) Kico e salmista a bisa tocante e pañanan di casamento di e Bruidegom, y kico ta hacie mas y mas feliz? (b) Ken “e yiu muhernan di reynan” y “e reina” cu ta alegra cu e Bruidegom ta simbolisa?
3 Lesa Salmo 45:
4 E dushi musica celestial cu ta yena e palacio ta pone e Bruidegom sintie mas y mas feliz segun cu e dia di su casamento ta yega cerca. E “reina” tambe ta comparti e goso di e Bruidegom. E reina ta simbolisa e parti celestial di Jehova su organisacion, cu ta consisti di e angelnan santo, cu Bijbel ta referi na dje tambe como e “yiu muhernan di reynan.” Ta masha emocionante pa tende bosnan celestial declara: “Laga nos alegra y keda masha contento ... pasobra e ora pa e casamento di e Lamchi a yega”!
CRISTO TA PREPARA SU BRUID PA E CASAMENTO
5. Ken lo bira “esposa di e Lamchi”?
5 Lesa Salmo 45:10 y 11. Nos a identifica e Bruidegom, pero ken ta su bruid? E bruid no ta un persona literal; e ta simbolisa tur e 144.000 cristiannan ungi cu ta forma e congregacion ungi cu Hesucristo ta dirigi. (Lesa Efesionan 5:23, 24.) Ta e cristiannan ungi aki lo bay reina hunto cu Cristo den su Reino Mesianico. (Luc. 12:32) Nan ta “sigui e Lamchi unda cu e bay.” (Rev. 14:1-4) Nan ta bira “esposa di e Lamchi” y lo biba hunto cu ne den cielo.
6. Dicon Bijbel ta referi na e unginan como “yiu muher di rey”, y dicon nan a haya instruccion pa ‘lubida nan pueblo’?
6 Bijbel ta referi na e futuro bruid aki no solamente como “yiu muher” pero tambe como “yiu muher di rey.” (Sal. 45:13) Ken ta e otro “rey” aki cu Salmo 45:13 ta papia di dje? Jehova naturalmente, pasobra ta Jehova a adopta e cristiannan ungi como su ‘yiunan.’ (Rom. 8:15-17) Y como cu e unginan tin cu bira un bruid celestial, nan a haya instruccion pa ‘lubida nan pueblo y cas di nan tata [terenal].’ Nan tin cu keda cu nan “mente fiha riba e cosnan di ariba, no riba e cosnan cu ta riba tera.”
7. (a) Con Cristo ta preparando su futuro bruid? (b) Con e bruid ta mira su futuro Bruidegom?
7 Cristo tin siglonan ta prepara su futuro bruid pa nan matrimonio celestial. Apostel Pablo a bisa cu Cristo “a stima e congregacion y a entrega su bida p’e, pa e por santific’e door di purific’e cu e baño di awa pa medio di e palabra, pa e por presenta e congregacion na su mes den su splendor, sin mancha, sin plooi ni nada parecido, pa e congregacion por ta santo y sin defecto.” (Efe. 5:25-27) Pablo a skirbi e cristiannan ungi na Corinto di antiguedad: “Mi ta profundamente interesa den boso, pasobra ami personalmente a priminti boso den matrimonio na un esposo, esta, Cristo, y mi kier presenta boso como un birgen puro na dje.” (2 Cor. 11:2) Hesucristo, e Bruidegom, ta balora e bunitesa spiritual di su futuro bruid. E bruid, na su turno, ta ‘buig dilanti’ di su futuro esposo y ta acept’e boluntariamente como su “señor.”
NAN TA HIBA E BRUID CERCA E REY
8. Dicon ta apropia cu Bijbel ta bisa cu e bruid ta “den tur su gloria”?
8 Lesa Salmo 45:
9. Ken ta e “rey” cu nan ta hiba e bruid cerca dje, y con e bruid ta bisti?
9 Nan ta hiba e bruid pa su Bruidegom, kende ta e Rey di e Reino Mesianico. El a prepara su bruid, purificand’e “cu e baño di awa pa medio di e palabra.” E bruid ta “santo y sin defecto.” (Efe. 5:26, 27) Anto e bruid mester ta apropiadamente bisti pa e ocasion. Y esey ta e caso tambe pasobra su bisti ta “geweef cu hilo di oro”, y cu su “paña tur borda” nan ta ‘hib’e cerca e rey.’ Pa e casamento cu e Lamchi, ta ‘permiti e bruid bisti linen fini, briyante y limpi; pasobra e linen fini ta representa e echonan husto di e santonan.’
“E ORA PA E CASAMENTO DI E LAMCHI A YEGA”
10. Na ki tempo e casamento di e Lamchi lo tuma luga?
10 Lesa Revelacion 19:7. Na ki tempo e casamento di e Lamchi lo tuma luga? Maske Revelacion 19:7 ta bisa cu e bruid ta “prepara su mes” pa e casamento, e versiculonan cu ta sigui no ta describi e casamento mes. Nan ta duna un descripcion bibo di e ultimo fase di e tribulacion grandi. (Rev. 19:11-21) Acaso esaki ta nifica cu e casamento lo tuma luga prome cu e Rey completa su victoria? No. E visionnan den e buki di Revelacion no ta skirbi den orden cronologico. Salmo 45 ta mustra cu e casamento real aki lo tuma luga despues cu Hesucristo, e Rey, faha su spada y derota su enemigonan.
11. Den ki orden Cristo lo derota su enemigonan?
11 A base di loke Bijbel ta bisa, nos por conclui cu e sucesonan lo tuma luga den e siguiente orden: Prome, “e gran prostituta”, Babilonia e Grandi, cu ta simbolisa e imperio mundial di religion falso, lo ser elimina completamente. (Rev. 17:1, 5, 16, 17; 19:1, 2) Despues, Cristo lo destrui e resto di Satanas su mundo malbado na Armagedon, “e guera cu lo tuma luga riba e gran dia di Dios.” (Rev. 16:14-16; 19:19-21) Finalmente, e Rey-Guerero lo completa su victoria, tirando Satanas y su demoñonan den abismo, unda nan lo ta inactivo, comosifuera morto.
12, 13. (a) Na ki tempo e casamento di e Lamchi lo tuma luga? (b) Ken ta esnan cu lo alegra den cielo debi na e casamento di e Lamchi?
12 Durante Cristo su presencia, cristiannan ungi cu keda fiel te na morto ta ser resucita pa biba den cielo. Poco despues di e destruccion di Babilonia e Grandi, Hesus lo tuma e resto di e 144.000 rumannan ungi pa nan ta den cielo hunto cu ne. (1 Tes. 4:16, 17) Consecuentemente, prome cu e guera di Armagedon cuminsa, tur e personanan cu ta forma e “bruid” lo ser tuma den cielo. Despues di Armagedon, e casamento di e Lamchi lo tuma luga. Esey lo ta sin duda un ocasion masha gososo! Revelacion 19:9 ta bisa: “Feliz ta esnan invita na e bankete di casamento di e Lamchi.” Si, e bruid lo ta realmente feliz. E Bruidegom tambe lo ta sumamente feliz ya cu tur e miembronan cu ta forma e 144.000 ta hunto cu ne. Manera Bijbel ta bisa na un manera simbolico, nan ta come y bebe hunto cu Hesus na mesa den su Reino. (Luc. 22:18, 28-30) Pero no ta e bruid y e Bruidegom so ta alegra cu nan casamento.
13 Manera nos a lesa anteriormente, bosnan den cielo lo canta: ‘Laga nos alegra y keda masha contento y duna [ Jehova] gloria, pasobra e ora pa e casamento di e Lamchi a yega, y su bruid a prepara su mes caba pa e casamento.’ (Rev. 19:6, 7) Awor, kico di Jehova su sirbidornan riba tera? Nan tambe lo celebra?
‘CU ALEGRIA, NAN LO HIBA NAN PADEN’
14. Ken ta “e birgennan” cu Salmo 45 ta papia di dje?
14 Lesa Salmo 45:12, 14b y 15. Profeta Zacarias a bisa cu den e ultimo dianan hende di rond mundo lo ta contento di por sirbi Jehova hunto cu e resto di Israel spiritual. El a skirbi: “Den e dianan ey dies homber for di tur e nacionnan lo coge bisti di un Hudiu tene, bisando: ‘Laga nos bay cu boso, pasobra nos a tende cu Dios ta cu boso.’” (Zac. 8:23) Salmo 45:12 ta referi na e ‘dies hombernan’ simbolico aki como “e yiu muher di Tiro” y “e riconan den e pueblo.” Nan ta duna e resto di e rumannan ungi regalo y ta traha duro pa apoya nan y alabes nan ta busca yudansa di e rumannan aki pa sirbi Jehova. Desde 1935 padilanti, e resto di e rumannan ungi a guia miyones di hende “na husticia”: Nan a siña nan e berdad tocante Jehova. (Dan. 12:3) E compañeranan leal aki di e rumannan ungi a purifica nan mes: Nan a elimina tur lastro di religion falso for di nan bida. Ta pesey Bijbel ta yama e compañeranan aki di e bruid ‘birgen.’ Nan a dedica nan bida na Jehova y a proba cu nan ta siguidornan leal di Hesucristo, e Rey.
15. Con e compañeranan ‘birgen’ ta yuda e rumannan ungi cu ainda ta riba tera?
15 E resto di e rumannan ungi ta masha contento cu e yudansa cu nan compañeranan ‘birgen’ ta duna nan den e trabou di predica ‘e bon noticia di Reino’ celosamente den henter tera. (Mat. 24:14) No ta “e spirito y e bruid” so “ta sigui bisa: ‘Bin!’” E hendenan cu tende e yamada ey tambe ta bisa: “Bin!” (Rev. 22:17) Si, e ‘otro carnenan’ a tende e rumannan ungi bisa “Bin!”, pesey nan a uni cu nan pa invita hende di rond mundo pa “Bin!”
16. Ki privilegio Jehova a duna e otro carnenan?
16 E rumannan ungi ta stima nan compañeranan y nan ta contento cu Jehova, Tata di e Bruidegom, a duna e otro carnenan tambe e privilegio di alegra ora e casamento di e Lamchi tuma luga. Manera Bijbel a profetisa, cu goso y alegria, e compañeranan ‘birgen’ ta ser hiba paden. Si, e otro carnenan, kendenan tin e speransa di biba pa semper riba tera, lo alegra hunto cu henter universo ora e matrimonio di e Lamchi tuma luga den cielo. Pesey mes e buki di Revelacion ta bisa cu e “multitud grandi” ta “para dilanti di e trono y dilanti di e Lamchi.” Nan ta rindi sirbishi sagrado na Jehova den e patio terenal di Jehova su gran tempel spiritual.
“BO YIUNAN LO TA NA LUGA DI BO TATANAN”
17, 18. Ki beneficio e casamento di e Lamchi lo trece, y tata di ken Cristo lo bira durante su Reinado di Mil Aña?
17 Lesa Salmo 45:16. E compañeranan ‘birgen’ di Cristo su bruid celestial lo haya mas motibo ainda pa alegra ora nan mira e beneficionan cu e casamento aki lo trece den e mundo nobo. Hesucristo, e Rey, lo dirigi su atencion na tera y resucita su “tatanan” terenal. Debi na esaki, nan lo bira su “yiunan” terenal. (Juan 5:25-29; Heb. 11:35) Hesus lo nombra algun di e ‘yiu’ hombernan aki como “prins den henter e pais”, of tera. Y sin duda Cristo lo nombra algun di e ancianonan fiel di nos tempo tambe pa dirigi asunto den e mundo nobo.
18 Durante su Reinado di Mil Aña, Cristo lo bira tata di otro hende tambe. Con asina? Wel, tur hende cu haya bida eterno ta haya esaki pasobra nan a pone fe den Hesus su sacrificio di rescate. (Juan 3:16) Di e manera ey, Cristo ta bira nan “Tata Eterno.”
MOTIVA PA HACI NOMBER DI E REY CONOCI
19, 20. Ki efecto e sucesonan asombroso registra na Salmo 45 tin riba tur cristian berdadero di awe?
19 Lesa Salmo 45:1 y 17. No tin duda, e sucesonan registra na Salmo 45 mester interesa tur cristian. E rumannan ungi cu ainda ta riba tera ta masha contento cu pronto nan lo ser reuni den cielo hunto cu nan rumannan y nan Bruidegom, Hesucristo. E otro carnenan ta sinti nan motiva pa bira mas sumiso na nan glorioso Rey. Ademas, nan ta contento cu nan a haya e privilegio di por ta compañero di e rumannan ungi cu ta riba tera ainda. Despues di nan matrimonio, Cristo y su bruid lo bendiciona tera su habitantenan ricamente.
20 Sin duda, nos ta ansioso pa mira cumplimento di e ‘bon palabranan’, of bon noticia, tocante e Rey di e Reino Mesianico. Pero segun cu nos ta warda, nos ta sinti nos motiva pa sigui haci e Rey su nomber conoci pa asina yuda otronan “recorda” su nomber. Laga nos ta entre esnan cu ta “alaba”, of honra, e Rey “pa semper y semper.”


text:
Durante di conferencia di prensa semanal di partido Pueblo Orguyoso y Respeta (POR), lider di POR Otmar Oduber a remarca cu durante di e ultimo siman a mira diferente interpretacion di kico ta liderazgo den e pais aki. A base di esakinan, e conclusion cu por wordo saca for di cualkier
Day: August 29, 2017
Rene Herdé: Inverti den forsa di compra, pensioen y esnan vulnerabel no ta inversion segun MEP
Cu e ponemento di e poste di lusnan nobo, Centro Deportivo Frans Figaroa na Noord ta cla pa futbol
For di basta tempo su nomber tabata menciona – Selma Arends, Secretaria di Minister drs. Paul Croes deteni ayera mainta
Ayera mainta, Landsrecherche a detene Selma Arends, Secretaria di Minister Paul Croes, relaciona cu e caso e investigacion Ibis. For di basta tempo nomber di Selma Arends tabata menciona como un sospechoso, y ayera mainta, Landsrecherche a bay over na su detencion. Ta manera Procurado General, mr. Alexander van Dam mes
Deloitte Dutch Caribbean Aruba a invita experto fiscal Prof. dr. Peter Kavelaars pa comparti su conocemento cu sector local
Diahuebs merdia a tuma lugar un sesion di Entrenamento Tecnico caminda algo mas di 40 funcionario di Departamento di Impuesto a participa n’esaki. E oportunidad valioso aki pa expertonan fiscal di Aruba, tabata posibel danki na Deloitte Aruba. E encuentro den espacio di e kantine di edificio Dr. Armand Engelbrecht na Camacuri a
Den Deporte Escolar organisa pa IBiSA: Scolnan a ricibi e calendario di competencia pa aña escolar 2017-2018
Booshi Wever (PPA/UPP) kier sa si Corsou ta mas barata cu Aruba?
Na diferente ocasion UPP a indica cu mas di 60% di nos famianan tin como entrada unicamente un salario minimo. E pregunta ta surgi e ora con e famianan aki por sobrevivi, principalmente pasobra segun e cifranan di CBS, e salario minimo no ta cubri loke ta necesario pa por
Presidente di Fundacion Lotto pa Deporte, sr. Di-Stefano Wernet RA: Trahando hunto a logra evento di “Balon D’Or 2017”
No por confia ni un security guard – El a fabrica un storia di atraco, pa miedo, ora el a haya porta habri di Sole
Andin Bikker: AVP a perde nocion di norma y balor
Un carta lo sali pa Presidente di Parlamento di Aruba como un follow up rib’e reunion publico cu Parlamentarionan Andin Bikker y Marisol Lopez-Tromp a pidi siman pasa relaciona cu detencion di Minister Paul Croes. Tambe lo bay pidi un audiencia urgente cu Gobernador relaciona cu e tema di detencion di


text:
Polis ta investigando un kaso di aksidente den tráfiko ku konsekuensia fatal ku a tuma lugá djabièrnè 23 di desèmber 2016 alrededor di 23.22’or. Riba e fecha i ora en kestion un outo tabata kore riba Kaya Wilfrido Hermans den direkshon di Porta Blanku. Dado momento shofùr di e outo aki a bai pasa un otro vehíkulo ku tabata kore su dilanti, na e banda robes. Na e momentu ei e banda robes i spil di e vehíkulo ku a bai pasa e otro a dal un peaton ku tabata kana na man robes di kaminda, tambe den direkshon di Porta Blanku. E víktima debí na e impakto, a bai resultá te den kura di un kas na man robes.
E shofùr ku a okashoná e aksidente, despues a lora bin bek pa wak kiko a pasa, pero no a topa ku e peaton. Mesora el a akudí na warda di polis na Montana i einan duna polis di konosé ku el a kaba di dal un hende na pia, pero no ta enkontrá e persona aki. Huntu ku polis i algun testigu a bai na e sitio di aksidente, i einan den kura di un kas a bin topa ku e hòmber Godfried Sipriano Martha, nase na Kòrsou dia 26 di sèptèmber 1964, ku ya no tabata duna señal di bida. Dòkter di polis ku a presentá na e sitio a konstatá morto. Ta trata di e di 19 morto den tráfiko pa e aña aki.
Investigashon den e kaso ta kontinuá.


text:
E ruman menor di e Kardashians, Kylie Jenner, a logra subi riba e lista di e 30 personalidatnan menor di 30 aña, ku e revista Forbes ta realisá tur aña pa destaká e emprededornan ku a yega top.
Ku su 19 aña, Kylie Jenner a bira esun mas hóben i e úniko teenager di forma parti di e lista famoso den e kategoria di benta por menor i negoshi elektróniko.
E selebridat a presentá un liَña di kosmétiko bou di su nòmber, ‘Kylie Cosmetics’, aportando e di dos fuente di entrada mas haltu anual na su famia, despues di su ruman muhé Kim Kardashian.
Jenner a kuminsá su imperio di makiahe na 2015 pero tabata te ku aña pasá ora ku su empresa realmente a haña fama.
Segun e revista a informá, e kit di lipstik di e strea lo por a haña un ganashi di te hasta shete sifra na 2016.
E éksito di su liña di lipstik no tabata e úniko motibu ku Jenner a subi riba e lista di Forbes, segun e propio revista ta sigurá. E hóben di 19 aña tambe ta un fuente di inspirashon den mundu di moda.
Na 2016 el a lansa un marka di paña huntu ku su ruman muhé mayó Kendall Jenner, kaminda ta bende tur kos, for di paña interior te na flanèl ku su nòmber i su kara.


text:
ORANJESTAD (AAN): Siman pasa lider di MEP, Evelyne Wever Croes den un declaracion duna den un conferencia di prensa, a informa cu Gobierno di AVP a coy e suma di 61 miyon for di caha di SVb.
Lider di fraccion di AVP den Parlamento, sr Marlon Sneek, a reta e lider di MEP pa e bin dilanti cu echonan concreto y mustra pueblo di Aruba, na cual momento Gobierno a haya placa for di SVb
“Pa un lider politico cu ta pretende di bira lider di nos pais, ta presta su mes pa conta storianan sin base di berdad, ora cu e bin dilanti y bisa cu Prome Minister Mike Eman a confirma cu fondo di SVb ta stabiel, pero cu na mes momento a saca un suma di 61 miyon for di e fondo aki.
E declaracion aki di Evelyne ta graba y tur hende por scucha esaki y ora cu el a ser haci e pregunta pa splica esaki, e lider di MEP ta ripiti cu Gobierno a ‘ranca’ 61 miyon for di e fondo di SVb, algo cu ta totalmente for di sla y cu ta un gañamento sin fin.
Mi ta reta e lider di MEP a bin dilanti y splica pueblo riba kico su declaracion ta basa y presenta pruebanan concreto cu esaki a tuma luga, pero aki nos tin cu bisa cu e lo no haci esaki ya cu e lider di MEP ta un gañado patologico.
Nos ta pidi e lider di MEP y tur ciudadano pa tuma e cuentanan anual di SVb cu ta disponibel pa tur hende lesa, y analisa tur loke tin para eyden pa mira for di unda Evelyne ta saca e mentira aki, ya cu den e cuenta anual di SVb esaki no ta para un caminda.
Nos ta spera cu e lider di MEP bin dilanti y duna claridad di con e ta bisa cosnan cu no ta berdad y pa e bin SVb caminda nos di AVP sigur lo compaña su persona pa drenta paden un busca e berdad real di e asunto aki.
Ta di spera cu e lo duna acto di presencia na oficina di SVb pa tur hende bolbe ripara c’un biaha mas su persona como lider di MEP, ta trece mentira padilanti mal informando pueblo di Aruba.
Ta algo di lamenta ya cu e persona aki ta esun cu ta bisa tur ora cu e kier bay bira e Prome Minister di pais Aruba, anto e ta gaña di e forma aki y lo ta na su luga pa nos bay papia cu PAHO y WHO pa nan bin c’un vacuna contra di gañamento, paso si nos mira e fraccion di MEP, ta tur a cuminsa gaña.
No solamente e lider di MEP no ta papia berdad pero ta hinca su mes den un tipo di fantasia ora cu e bisa cu ora MEP drenta den gobierno, e lo pone back e suma di 61 miyon Florin back cu lo ta suficiente pa e fondo sigui solido pa algun aña.
Con esaki por ta posibel si ta bay pone un placa back cu nunca Gobierno a tuma for di e fondo y un biaha mas por ripara cu Evelyne ta papia cosnan for di sla y no ta splica mes for di unda e ta bay saca placa pa pone back.
Dia cu nos a discuti riba e amienda aki den Parlamento, nos a bisa bon cla cu nos ta laga e profesionalnan di SVb haci un analisis y investigacion pa nos caminda nan a bisa nos bon cla, cu pa prome di Januari di 2018 nos por conta cu lo bay tin un deficit di no menos cu 80 miyon Florin.
Pero ora cu analisa e expresion di e lider di MEP cu ta bisa cu su partido lo pone e suma di 61 miyon Florin cu AVP a ranca for di e fondo back, cu lo ta suficiente pa e fondo bay algun aña mas, cual no ta berdad.
E profesionalnan a bisa nos cu na momento cu bay mishi na edad di pensioen manera cu el a ser cambia y cu MEP kier haci esaki segun vision di Evelyne y Glenbert, ya pa 2018 lo bay bin un dificit di 80 miyon y Evelyne no kier splica con e ta bay soluciona esaki ya cu e suma di 61 miyon cu e ta papia di dje, nunca Gobierno a saca for di e fondo aki.
Mi ta reta e Evelyne pa e subi facebook of e website di SVb y splica pueblo na unda el a mira cu Gobierno di AVP a ranca e 61 miyon cu e ta papia di dje, ya cu tin tur cuenta anual cu a worde publica caba.
Semper MEP tabatin e lema cu ‘campaña ta un cos, gobernacion ta otro cos’ y nos por tuma nota cu pa MEP papia cosnan cu no ta berdad ta un sistema di bruha pueblo y den gobernacion nan no sa kico pa haci, perhudicando pueblo completamente manera nan a haci caba for di 2001 pa 2009,” Parlamentario Marlon Sneek ta mustra.


text:
ORANJETSAD (AAN): Despues di a participa na un programa di combate pa mehora nan tecnica di Judo kinan na Aruba, e judokanan Semeleer y Sotelo a sali diabierna 14 di juli 2017 rumbo Fort Lauderdale pa participa na un campo di entrenamento di Judo durante 3 dia y despues lo competi na e Junior US Open Judo Championship 2017.
Ta importante pa atletanan di edad joven tin experiencia pa cu combatenan internacional unda nan ta representa Aruba pa asina ta exitoso den futuro.
DIARIO ta desea Aleeza y Rylan Semeleer, Elisabeth y Richard Sotelo exito pa cu e competencia aki.


text:
E kaha di Agio ta yen yen
(Eks) Minister Palm: 300 minimarket, nos a disidi ku ta pone un moratorio, lo no duna permit di establisementu te fin di 2016, nos mester sa ki tipo di pais ke.
E kaha di Velasquez ta pata pata yena ku biyete
E kalkulado ta mal bati
E kaha seya no ta traha
Lucky six
Kong li hardware
Hua Jian
Da You
E prome konsul general chines a bin keda den hotel pa 12 luna, despues ela bai buska un kas i muda na su residensia. Kapitalismo Kung Fu ta haragan
“Nami e resibu” t’e kodigo ku ta hasi su kara hostina, wowo yena ku desgusto mientras e ta vigila su fletskrin pa niun hende horte ora e mes ta horta.
Wah Fei
Heng Chang
Yuan Fu
Toi San
Sing Fun
Shik Tong Chang bosero komunidat chines: 320 toko, 5000 ontvanger ta hana tur luna 1.600.000. Nos ta kontrubui. Negoshi ta bon semper tanten e ta legal.
Kacho ta skupi riba mansa, kacho riba lembementu rab’i porko
I muskanan ta bula ront, I YDK ta sigui kome, chupa dede
Aviso ta bisa: ta buska un kunukero mester por papia chines i papiamentu
Poder ekonomiko ta keda solidifika pa un identidat fuerte
Mester di pretunan pa nos bibaaaaa
aaaaaaaAaaaaaaaA
Hong Kee
Big New
Hua Run
Luna Park
Aguasol
Alaska
Tim Magno den diskotek chines papiando riba independensia
BAB: miones di e ganashi dje tokonan chines-YDK ta bai afo, nan no ta keda inberti na Korsou
Kara punta paso ba bisa e koi no ta pan, e mansa no ta sirbi
Ata Sulvaran ta defende panaderia chines ku ta bende pan neshi djaka den korte. Plaka prome ku patriotismo.
Fokus Elrich, nos chinesnan ta fokus otro, nos no ta mas sabi ku bosnan
Xiong Fu
Jen
Peng Hong
Rui Xing
Xin Mao
Fruta berdura fresku
Unda nan ta anto?
Sra, pan mester tin un fecha di produsi i vensementu riba dje. No tin debate.
Nunka ba tende e koi? Oh.. Ta konta mesun kos pa beleg, bon. Si beleg, keshi, worst, ham eseinan.. Fecha mi amor, fecha..
Cali Manuel pa Direct 107.1: sra (min Jacoba) a mira chines na SDK (pa areglo Brooks Tower pa stranhero)? Minister Magali Jacoba: “No mi no a mira niun.” CM: “Ta kon nan ta regla nan kos?” Min Jacoba: “No, mi no sa.”
Zhong Xin
Hua Mei
Wah Fung
Guang Xing
Lan Yuan
Portuges ta bende ku chines paso e pretunan ku tbt traha pe nunka e tabata ke duna oportunidat pa nan subi di posishon i manega e negoshi.
Bo tin klabu? Kiko ta klabu? Pa kiko bo mester di dje?
Media: chines ta un komunidat trahado positivo
No nan ta kolonisa ku forsa ekonomiko danando kultura empreserial pretu
Hua Shop
Zhong Qiao
Sing Lieng
Shun Rong
Miracle
Happy
Antilles dryclean
10.000 florin permit bou mesa
Tereno a keda kla, edifisio a keda kla
Misa ta sera, sede ta sera, chinu ta habri tur ora
Nan ke kumpra Campo
Nan ke kuminsa un banko
Dikon bo ta kana mi tras?
Queens
Big World
Bow Wow
Tjen Sing
Sai Kung
Hung May
Hang On
Chang Long
New Lin Hong
Wu
Ming Round
Kim Sing
Yu Shiny
Ling Hua
Yet Kong
Ya Zhou
Lee Oun obanda
Sheng Xing


text:
Bon bini riba e pagina pa muchanan di Biblioteca Nacional Aruba!
Biblioteca Nacional Aruba
Biblioteca Nacional Aruba ta pa tur mucha. Special pa bo tin un biblioteca hubenil. Mucha por fia tur nan bukinan favorito. Esaki por ta buki di prenchie, storia, buki di lesa pa scol y bukinan informativo pa spreekbeurt. Na Biblioteca bo por lesa tambe e bukinan premia cu e griffel di oro y plata.
Idioma
Pasobra e muchanan na Aruba ta papia diferente idioma e biblioteca hubenil tin buki den diferente idioma pa fia. Por ehempel tin buki na Hulandes, Ingles, Spaño y naturalmente na Papiamento.
Busca buki
Si bo ta busca un buki special y bo kier sa si biblioteca hubenil tin e buki aki bo por bai na e balie di informacion unda nan ta asisti y yuda bo cu hopi cariño, tambe por pasa na e balie si bo tin mas pregunta.
Centro di Informacion Digital
Na Biblioteca bo por traha riba computer pa traha bo proyectonan riba computer. Ta hopi bon si bo mes trece bo usb pa asina bo por tene bo proyecto bon warda. Si bo ta prefera print bo spreekbeurt di biaha esei ta posibel. Ademas bo por subi riba internet pa busca informacion. Pero si bo ta bou di 12 aña, anto bo ta bin cu un di bo mayornan.
Bibliobus
Si bo mes no por bai te na Biblioteca pa fia un buki, bo por fia tambe na e Bibliobus cu ta para na bo scol. E bibliobus tin buki pa mucha te cu 13 aña. Si e buki cu bo kier fia no t'ey bo por pidi pa nan trece un otro biaha.
Bira miembro
Pa fia buki na e Biblioteca Hubenil y bibliobus bo mester ta miembro. Riba e website aki riba e pagina 'Miembrecia' bo por lesa con bo por haci esaki. Bo por pasa un rato na Biblitoeca cu bo tata of bo mama. Asina bo por haya informacion na e balie con pa bira miembro.
Actividad
BNA ta organisa tur sorto di actividad pa bo. Bo por participa cu bo scol, cu amigo y amiga. Riba e website aki bo por lesa riba e pagina di Actividad cua actividad tin y na unda.
Asina tin mercado di buki, merdia di conta cuenta den vakantie y festival di buki pa mucha.
Nos di biblioteca ta keda masha contento si abo tambe ta participa na e actividadnan aki .
Anto bin na BNA pa bo participa. Siguimi pa Biblioteca.
Huki pa studia
Si bo kier lesa un buki na biblioteca bo por haci esaki. Tin huki special pa bo sinta trankil lesa dushi. Den e hukinan aki bo por sinta studia y lesa documentarionan y enciclopedianan y revista.


text:
PLENCHI NA ORANJESRTAAT A WÒRDU LIMPIA UN BIAHA MAS
Fundashon Kòrsou Limpi i Bunita (FKLB) a tuma nota ku habitantenan mes ta perkurá pa situashonnan a-higiéniko surgi den nan bario.
Na momentu ku no deshasí di e shushi akí di forma responsabel i bai benta esaki riba un plenchi òf área alehá den bario esaki ta e komienso di un kadena di shushamentu. Shushi ta hala shushi i e konsekuensia di e akto akí ta ku mas persona di e bario mes òf di otro bario ta sigui e komportashon robes di hasi nan mes kulpabel na tiramentu di shushi ilegal.
Den luna di yüli e tim di Selikor NV a limpia e plenchi na Oranjestraat, pues por tuma nota ku un biaha mas e tim a perkurá pa hasi e sitio ilegal di deshasí shushi akí limpi. A rekohé un total di 20.310 kilo di shushi i durante di e trabou a konstatá diferente tipo di shushi ku klaramente ta mustra ku ta habitantenan di e bario mes ta hasi nan mes kulpabel na e echo kastigabel akí.
Lamentablemente nos habitantenan mes no ta realisá ku e aktitut robes akí ta krea un bisti mahós riba e karetera prinsipal ku ta kondusí pa nos sentro di suidat i dje forma akí ta krea un menasa pa salubridat públiko dor di molèster di holó desagradabel, foko di djaka, ratón i insekto.
FKLB ke hasi un apelashon na e habitantenan di Oranjestraat i bisindario pa yuda kontrolá i tira bista riba esnan ku no ta kumpli ku reglanan di higiena i limpiesa. Laga kada un di nos yuda frena e tiramentu di shushi ilegal i kontribuí na un bario limpi. Deshasí di bo shushi di un forma korekto i responsabel, asina nos tur por disfrutá di un bario limpi i finalmente un Kòrsou liber di shushedat.


text:
ORANJESTAD (AAN): Un cargamento grandi, cu riba caya na New York lo tin un balor di $128 miyon, a wordo intercepta den Caribe door di barco di Marina Hulandes.
E barco Zr.Ms. Van Speijk net riba Bispo di Aña Nobo a intercepta 1.600 kilo di cocaina. E droga tabata scondi abordo di un barco di carga nabegando bao bandera di Tanzania, y cu tabata rumbo pa Republica Dominicana. Esaki tabata e di dos captura grandi di droga dentro di dos siman. Dia 22 di December caba, Van Speijk a captura un speedboat tipo Gofast cu abordo 550 kilo di cocaina.
Tabata e helicopter NH-90 cu tin abordo, cu a descubri e barco di carga sospechoso riba prome dia di Pasco. Esey a pone cu Zr.Ms. Van Speijk a cuminza vigila e barco aki di leu, core scondi su tras anochi, y mainta a dicidi di bay abordo hunto cu e Boardingteam di US Coast Guard.
Ora cu e prome buskeda no a produci nada, y den consulta cu demas autoridad, a dicidi na mara e barco na Santo Domingo, y a sigui cu e investigacion. Net Bispo di Pasco, e miembro di Law Enforcement Detachment (LEDET) di US Coast Guard a bin descubri e bolanan di cocaina bon scondi den un espacio mey-mey di e tankinan di combustible.
E barco, cu e droga y e miembronan di tripulacion a wordo confisca y entrega na autoridad Dominicano.


text:
SimanAki! #9
- Aruba
- SOGA a firma contract cu financiadonan di proyecto dr. Horacio Oduber Hospital
- Dialuna 4 di februari lo start cu construccion di e Corridor na Paradera-Piedra Plat
- Kòrsou
- Preisnan pa konsumidó na Kòrsou, desèmber 2012 Preisnan 0,7 porshento mas abou kompará ku luna di novèmber; inflashon 2012 ta 3,2 porshento
- InselAir ta konstruí propio hangar na Hato. Un industria kompletamente nobo lo lanta na Kòrsou
- A kuminsá ku trabounan pa yena burakunan riba kareteranan
- Boneiru
- Komienso di un starterstraject nobo
- Boneiru a risibí 7.5 mion Euro pa atendé naturalesa
- Medidanan di ousteridat pa sektor médiko BES suspendé te 1 di yüli 2013
Den region Karibe
-
- Trinidad and Tobago ta liderá, den Karibe, eksportashon di merkansia pa Union Oropeo
- Cuba ta aktivá Internèt di velosidat altu
- St Lucia ta wak «progresonan signifikativo» den merkadonan turístiko klave
- Mas ku 300 mion dòler ta bai stimulá turismo na Honduras
- Turismo den Jamaica tin speransa den proyekto Rastafarian Village
- OAS, EU ta yuda Antigua lansa promé proyekto di energia renobabel
- Instalashon di un turbina di bientu nobo na Barbados den kooperashon ku Solaris Global Energy
- Republica Dominicana i Haiti lo konektá su sistemanan eléktriko
-
- Antigua ta risibí un lease nobo for di WTO den bataya ku Merka. Un haf sigur i legal nobo pa kompartishon di filenan? Den reakshon na e desishon di e WTO funshonarionan di e Gobiernu di Antigua a hasi un yamada na legalidat miéntras representante di komèrsio di Merka a pone riba e mesa ku e implementashon di e lease aki lo por a trese dañonan riba e relashon komersial entre e dos pais
- Votadónan den Bahamas a disidí kontra legalisashon di weganan di «Web Shop»
- Grenada su sektor di agrikultura ta haña impulso for di China.
- Union Oropeo ta asistí St Kitts and Nevis ku apoyo presupuestario
- Gobièrnu di Bermuda ta eliminá tempu limite di estansia pa trahadónan estranhero
- IMF: Region Karibe por spera kresementu ekonómiko modesto e aña aki ~ Subida den turismo i proyektonan di konstrukshon lo kontribuí St Kitts and Nevis su rekuperashon


text:
Michael Lee-Chin:
ORANJESTAD (AAN): Jamaica y Caribe ta yen di oportunidad cu por sigura creaccion di fortuna pa accionistanan, pero e inversionistanan potencial mester haci nan mesun huiswerk y evaluacionnan y no depende solamente di analista y consultornan, cu no tin un conecemento completo di e region , tabata palabra di Michael Lee-Chin, Presidente y Director di Portland Holdings.
Presentando na e Forum pa Infrastuctura den Caribe organiza pa IJ Global y New Energy Events y patrocina pa CIBC FirstCaribbean International Bank y KPMG na Hilton Rose Hall, Montego Bay, Jamaica dia 12 di december 2017, Sr. Lee-Chin a bisa: “E region di Caribe ta un tesoro necesario pa crea un gran fortuna”.
Usando e Banco Comercial Nacional di Jamaica (BCN) como un ehempel, el a conta e participantenan: “Nos a worde informa door di un experto internacional pa no inverti den BCN . Nos no a haci caso y nos a haci nos mesun evaluacion y 14 aña despues, e banco a produci un ganashi di mas cu 1.5 biyon Dollar. E pais tambe a beneficia di esaki, pasobra a worde paga mas cu 475 miyon Dollar den impuesto.”
Tambe el a referi na loke e ta discribi como “e deal di mas grandi na 2017”, cu ta e benta di Columbus Communications (FLOW) na Cable y Wireless, pa ilustra con prepara e region ta pa haci inversion, y a conta e delegadonan “tene kidou con bo ta tuma decisionnan. Considera percepcion versus realidad.”
Ilustrando specificamente Jamaica, Señor Lee-Chin a bisa: “Tin un cantidad grandi di oportunidad y “assets” menos balora cu ta nifica un rendimento halto pa e inversionista, localidad excelente y likides halto.”
El a bisa cu e cambionan cu ta na caminda lo haci inverti den Jamaica hopi mas atractivo. Esaki ta inclui e politicanan gobernando capital social cual a worde “historicamente neglisha door di autoridadnan”.
“E test di capital (capital disponibel defini como capital necesario) pa e companianan di seguro di Jamaica por ehempel, a worde estableci pa hopi aña na 25% contra di e 1% na Merca y 1.5% na Canada. Finalmente esaki lo worde reduci na 1.5%. Esaki lo libera capital di termino largo y lo bay tin fondonan disponibel pa inversion den infrastructura.”
Tumando na cuenta cu hopi di e gobiernonan den Caribe ta busca di privatisa nan sectornan pa asina aumenta inversionnan, Señor Lee-Chin a duna un conseho special na funcionarionan publico incluyendo Minister Presidentnan participando na e conferencia, “bende e propiedadnan na doñonan/operadornan nobo pa placa cash, y percura pa e doño nobo su “assets” por crece y asina percura pa crea un entrada anual via belasting pa por sigura creaccion di fortuna pa e accionistanan.


text:
ORANJESTAD (AAN): Pueblo di Aruba, Korsou y Boneiro ta invita pa disfruta di e gran premiere y estreno na television di e recital musical pa Pasco “Celebracion!” Diadomingo awor pa 8.30 PM na Telearuba.
Un produccion historico cu a worde presenta den edificio monumental conoci como ex-La Linda Children’s Department den Caya Betico Croes, cu ta priminti di bira otro joya musical cu nos pueblo lo difsruta di dje.
Aña pasa nos por a disfruta di e estreno di “Un Pasco na Cas” cu a worde graba den Aruba su Stadhuis na Oranjestad, y e aña aki, den un otro lugar inusual pa un concierto cu a worde totalmente transforma.
Fundacion “GO Cultura” a encarga su mes cu organizacion di e proyecto fantastico aki hunto cu nos cantante Edjean Semeleer y Aruba su planta nacional TeleAruba.
“CELEBRACION!” ta un recital musical estupendo pa fin di aña, yena di nos propio talentonan local.
Pues disfruta di un produccion musical Historico, Monumental y Inolvidable Diadomingo awor dia 24 di December, cuminsando 8.30 PM na Telearuba.


text:
San Jose
San José ta e kapital i e suidat mas grandi di Costa Rica. San José tin un populashon ta mas of menos 333,981 (2015) i un area di 44.62 kilometer kuadrá.
E ta keda den e vale sentral anto ta e luga ku e gobierno di Costa Rica ta sinta, e luga di mas importante politikamente i ekonomikamente, anto e luga di transporte di e pais centromerikano aki. E la keda fundá na 1738 dor di e kommando di Cabildo de León, San José ta un di e capitalnan mas jòng na latin amerika kontando añanan for di konsepshon, toch e no a wordy yamá kapital te ku 1823. Awendia e ta un suidat moderno ku hopi komersio, i ku hopi ekspreshon di arte i architektura, anto dor di e pais nu industria improvisa e ta haňa hopi turista internashonal.


text:
Kralendijk – Manera ta e tradishon, tur aña gezaghebber ta ofresé un resepshon na pueblo di Boneiru den kua e ta duna un bríndis na komunidat pa habri aña den kua e ta dirigí su mes na esnan presente ku su mensahe i deseonan pa e aña ku a habri.
E aña aki esaki tambe ta e kaso. Esaki ta tuma lugá djaweps awó, 11 di yanüari 2018 di shet’or pa nueb’or di anochi den patio di Bestuurskantor.
E resepshon aki ta pa un i tur, pues pueblo kompleto ta invitá na e aktividat aki. Ta mas ku lógiko ku personanan ku ke akudí na e resepshon aki mester tin su trahe apropiá. Bachi ku dashi no ta nesesario.
For di aki gezaghebber di Boneiru, sr. Edison Rijna ta manda un invitashon pa henter komunidat pa e resepshon di Aña Nobo i na mes momentu deseá henter komunidat un felis aña 2018.


text:
Recientemente Aruba Tourism Authority a reuni cu Gobernador Alfonso Boekhoudt, na unda oficialmente a presenta e plan ‘Cu Mira pa Futuro’. Ronella Tjin Asjoe-Croes, CEO di ATA a duna di conoce cu: “Nos destinacion a y ta mira hopi exito den turismo en general, pero e era di desaroyo actual ta
Day: September 11, 2017
Cu enfoke central riba nos herencia cultural, POR su maneho pa desaroyo regional di San Nicolas y vecindario
Anochi informativo pa mayornan y/of voogd di studiantenan di e programa FS y IE na Unidad Hospitalidad y Turismo di Colegio EPI
Unidad Hospitalitad y Turismo di Colegio EPI ta invita tur mayor y/of voogd di tur studiante di FS y IE pa un anochi di informacion y introduccion pa aña escolar 2017-2018. Durante e anochi di informacion tur mayor y/of voogd lo tin e oportunidad pa ricibi informacion relevante tocante e proceso di educacion di tur programa
Departamento di Aduana a celebra cu un grupo grandi di funcionarionan cu diferente ceremonia
Diabierna ultimo, Gerencia di Departamento di Aduana conhuntamente cu Minister di Finansa, sr. Angel Bermudez, Staf, sindicato SADA y demas empleadonan a celebra cu un grupo grandi di empleadonan di Aduana den un ceremonia di huramentacion, entregamento di diploma na tur esnan cu a termina e opleiding di Hoofdkommies der
Contribuyendo na e crecemento di muchanan den deporte – MetaCorp orguyoso di a batisa uniformnan nobo di Grasshoppers
Drs. Mervin Wyatt Ras y drs. Rene (Baba) Herde re-eligi Presidente y Vice Presidente di Parlamento respectivamente
Caso trata ayera merdia – Maske cu Headline News Group a bisa di tin hopi prueba, no por a presenta ningun
Robin-Ann Didder, Chemisch Analist: Aruba den un situacion delicado financieramente, pero tambe den un situacion debil di nos flora y fauna
Parlamentario Jennifer Arends-Reyes: Turismo di Aruba ta uno stabil y tin un plan nobo pa sigui eleva Aruba den un destinacion top den region
Parlamentario pa fraccion di AVP, Jennifer Arends-Reyes, ta mustra cu durante di e periodo di campaña electoral pa eleccion di dia 22 di september, tin hopi informacion ta wordo publica y cu ta rekeri atencion y aclaracion riba algun. Principalmente pa loke ta e sector di turismo, tin informacionnan sumamente positivo cu a wordo


text:
Den e ultimo 4 aña, e cantidad di dokter cu a finalisa nan estudio den nos region a subi. E ta keda un reto si pa nos yiunan di tera, dokternan jong recien gradua pa por logra haya un trabou adecua pa locual nan a studia, na Aruba.
Medwork tin un bon experiencia cu e dokternan jong y cu bon formacion. Despues cu nan drenta servicio di Medwork, nan ta ricibi un training extenso como dokter ocupacional y ta bay ehecuta nan trabou bou supervision di otro colega dokternan senior cu tin nan registracion di BIG, e asina yama BIG-registratie.
Mientras tanto, el a bira un rutina di tur aña, segun nos educador drs. Geelkens, cu mas y mas dokternan Arubiano cu a gradua den nos region, ta bati aki na nos porta na Medwork cu hopi interes pa por logra haya e formacion extenso aki.
Companianan y como tambe Gobierno ta poniendo mas y mas atencion riba condicionnan di trabou y salud di trahadornan. Companianan ta haci mas pregunta referente Arbo.
Companianan ta lucha dia a dia cu e. o. productividad na trabou, edad cu ta subiendo di trahadonan, e situacion di salud di nan personal, tambe ultimo tempo ta drenta varios pregunta riba seguridad di trabou y condicion di trabou liber di droga.
Naturalmente esaki ta trece cu ne cu dokternan ta bira mas interesa den e ramo di medicina aki, kier sa mas y kier educa nan mes mas rib’e tereno ocupacional, cu no ta mucho conoci na Aruba. Alejandra Vallejo ta un di e dokternan Arubiano jong gradua, y cu ta masha interesa den e ramo aki di dokter ocupacional. El a haci su estudio di medicinas na Colombia.
Dokter Vallejo a ricibi su training den Arbo na Medwork y a finalis’e cu exito, y ta trahando actualmente na Medwork como dokter ocupacional.
Por aprecia Dr. Vallejo den su oficina, rib’e potret adhunto. Aki na Medwork nos ta sigui cu nos compromiso di por brinda nos recien graduadonan un oportunidad di forma nan futuro rib’e tereno di medicina ocupacional.


text:
by LocoGamer | Jan 9, 2018 | Game Related, Movies/Series, PC, Top News, XboxKen ta corda e wega di Halo ora e la sali pa prome biaha riba Xbox na 2001? Ken por a pensa cu eynan ta unda Bungie a crece bira grandi, danki na e wega ey. Halo: Combat Evolve tabata e best shooter cu a sali e tempo ey, despues a sigui cu Halo 2, Halo 3, Halo Reach,...
by LocoGamer | Dec 19, 2017 | PC, Playstation, Top News, XboxDestiny 2 no tabata tin su Halloween event e aña aki, pero si nan lo celebra e holiday season cu un winter-themed event. Bungie a anuncia riba nan website e prome detayes di The Dawning event pa e aña aki. Mane e otro Dawning Event di Destiny 1, e biaha aki tambe nos...
by LocoGamer | Nov 28, 2017 | PC, Playstation, Top News, XboxPa esnan cu no a try out Destiny 2 ainda, awo ta boso chens paso Activision a laga sa cu nan lo cuminsa cu un free trail awe cu lo ta obtenibel riba PC, PS4 y Xbox One. Cu e trail aki bo por test e campaign mode unda bo por hunga tur e story content riba EDZ y Titan...
by LocoGamer | Nov 16, 2017 | PC, Playstation, Top News, XboxBungie tabata tin su prome live streaming event ayera unda nan a papia untiki mas di Destiny 2 su expansion nobo, Curse of Osiris. Den e livestream aki nan a show un cinematic trailer nobo y despues di esaki, nan a laga sa cu nan a invite diferente youtubers na...
by LocoGamer | Nov 10, 2017 | PC, Playstation, Top News, XboxYes e Destiny community a bolbe haya un manera pa exploit e wega, den un good way pa e players. Simplemente bay na EDZ y bishita e lost sector di Winding Cove, mata e boss, habri e chest, sali fe e salida y mane bo wak e area title Winding Cove riba bo screen, bolbe...


text:
Gabinete Mike Eman a keda debe ATA 22 miyon florin
ORANJESTAD (AAN) – Minister di Turismo, Salubridad Publico y Deporte, señor Dangui Oduber, den conferencia di prensa a bin den conferencia di prensa Diahuebs, pa elabora riba e problema di likidez (cash flow) cu ta afectando Oficina di Turismo (ATA) como tambe di AZV.
Oduber a señala cu su ministerio, den e tres prome simannan di gobierno, ta haciendo un inventario ya cu nan no a haya un traspaso manera mester ta, sino cu nan a cuminza for di cero.
Pesey ta importante pa reuni cu tur e director y hefenan di departamento, trahadornan, y bishita e diferente dienstnan cu ta resorta bao di e ministerionan aki.
E dignatario a indica cu logicamente nan tin nan programa di gobernacion y maneho di e ministerionan di Turismo, Salubridad y Deporte, y pa otro siman caba lo tin algun anuncio grandi pa haci, encuanto Salubridad.
Minister Oduber a señala cu den e conferencia di prensa aki e ta haya importante pa elabora riba e iresponsabilidad di gobierno anterior, pasobra awe, den oposicion, nan ta bisa cu nan a laga tur cos bo regla, a laga placa, material, a haci un traspaso, etc. No obstante, ATA su situacion financiero ta mustra un otro historia, segun locual e mandatario a trece dilanti.
El a referi concretamente na ATA Suigeneris y AZV, ambos bao di su maneho aworaki. El a acentua riba kico Gabinete Mike Eman I y II realmente a laga atras, y cu e mandatario ta haya un lastima cu mester wordo divulga, pa comunidad sa e grado di iresponsabilidad di e gobernantenan di e dos Gabinetenan aki, segun criterio di e mandatario.
ATA SUIGENERIS:
Encuanto ATA, e gobernante a duna di conoce cu el tene varios reunion cu e CEO y a haya varios presentacion. E mandatario a splica cu na momento cu ATA a wordo funda como Suigeneris, ley ta stipula cu dia 15 di cada luna, Gobierno mester traspasa pa ATA, e sumanan, manera e room tax y otro entradanan cu ta drenta for di turismo, pasobra esakinan ta e entradanan mas grandi cu ATA ta ricibi y for di nan Oficina di Turismo ta paga su gastonan operacional, mercadeo, y ta draai riba e fondonan aki. Na e momentonan aki, pa prome biaha den historia desde cu ATA a bira Suigeneris, cu e ta confronta problema di flujo di fondonan financiero.
E semper a wordo categoriza como un Instituto cu tin placa, pero na e momentonan aki tin problema serio di likidez, pasobra e gobierno anterior pa cinco luna caba no a traspasa e Tourism Levy (impuesto riba turismo) pa ATA. Esaki e gobierno actual a haya hereda, segun palabranan di e dignatario.
Gobierno di Aruba tin un debe caba cu ATA, di 22 miyon florin y segun ley Gobieno mester paga ATA, dia 15 di tur luna.
Minister Oduber a subraya cu loke e Gabinete Mike Eman a haci, ta keda cu e placa, uza e placa pa otro destinacionnan cu e pensamento cu nan lo gana eleccion pero awe tin otro gobierno, cu a hereda esaki, lamentando e situacion mirando cu ya caba e deficit financiero ta mas cu 130 miyon florin.
Oduber a acentua cu riba esaki ta bin haya cu e sorpresa aki, unda ATA ta bisa cu si e no haya e placa den e proximo dos simannan aki, aña ta cera y aña ta habri cu pa prome bez den historia den cifranan negativo. Den otro articulo, por lesa locual ta referi na AZV.


text:
Tatanan cu ta traha na La Cabana Beach Resort & Casino a wordo malcria cu un celebracion special di atardi cual tabata yena cu futbol y coi bebe, resultando den e coronacion di e Tata di Aña, for di e Departamento di Maintenance Errol Tromp. Tromp a ricibi su titulo di un aña durante e wega di FIFA Copa Mundial 2014 di Spaña contra Hulanda, cual a wordo transmiti den e sala di conferencia na honor di tur tata di e resort, kendenan a haya e atardi liber pa wak e accion excitante di futbol, cu pasapalo y coi bebe, rondona pa miembronan di gerencia cu ta aprecia nan masha hopi mes. Aki por mira un atardi dibertido na La Cabana Beach Resort & Casino unda cu Dia di Tata a wordo celebra al estilo comunitario. Mientras cu casi tur asociado di e resort tabata apoyando Hulanda, y tabata bisti na orañe di pia pa cabes, Gerente General Joe Najjar a bisti e camisa di e ekipo di Spaña. Na final di e atardi, aunke cu Spaña a perde e wega, Joe no a perde fe y el a expresa su speransa pa un revancha durante e siguiente partido. Como reaccion riba esaki, Joe su asociadonan na e resort a bisa cu absolutamente no, e ekipo Hulandes lo sigui nan caminda pa victoria apesar di e fanatico di España, esta e Gerente General.
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
Cu Pasco yegando den mas o menos 90 dia, Radisson Aruba Resort Casino & Spa a saca su tapijt cora pa un fiesta inolvidabel, diseña pa entretene y deleita representantenan corporativo cu ta encarga cu decisionnan importante. Chef Hector Espinoza y su ekipo culinario a presenta un surtido di bunita plato, incluyendo prome plato, platonan principal y pasabocanan cu a wordo selecta for di e menunan di fin di aña pa 2014, y cu a wordo sirbi como hapnan chikito na e grupo elegante di invitado local. Invitadonan a disfruta di un experiencia culinario fantastico, canando rond di e Grand Caribbean Ballroom pa bishita e diferente stacionnan di cuminda, disfrutando di e musica di Ofo Escudero su trio 3SOM, e isla su animadornan faborito. E miembronan di e ekipo di food & beverage na e resort tambe tabata presente pa introduci invitadonan na e diferente paketenan di fin di aña, cualnan ta inclui cuminda prepara expertamente, den un variedad di prijs conveniente, ofreci na varios sitio rond di e resort, incluyendo e Aruba Penthouse na e di 9 piso, e Sunset Deck y e Grand Caribbean Ballroom, perfecto pa eventonan di cena y brunch. E aña aki, Radisson Aruba Resort Casino & Spa a agrega un Community Champagne Brunch elegante, cual ta inclui 10 stacion di cuminda, incluyendo cushinamento riba grill, preparacion di omelet y preparacion di pasta en bibo, ademas di stacionnan di cuminda di lama, pasaboca y stacionnan pa mucha, cu un sin fin di Champaña y Mimosa, door prizes y entretenimento en bibo, tumando luga riba dia 14 di December, 2014. E ekipo excepcional di Catering & Conventions, Marvinia Richardson, Raynold Semeleer y Audrey Wolff, a yama invitadonan bon bini na e experiencia spectacular di fin di aña na Radisson Aruba, y a recorda clientenan cu nan ta ofrece espacionan flexibel pa fiesta di tur tamaño cu tela blanco pa cubri mesa y stul, decoracion di fin di aña, escenario, podium y pista di baile complimentario, ademas di provee invitadonan cu bebidanan di bon bini gratis. Aki por mira e Fiesta di Aprecio, den colaboracion cu e isla su top importadornan di Liquor y Alcohol, e Larimar Spa y e Casino na Radisson, ofreciendo un tremendo ambiente di fiesta incluyendo e famoso Ora Loca finale.
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
Chef Garcia recientemente a uni su mes na e brigada culinario di e Renaissance Resorts na Oranjestad, unda e lo ta encarga cu su restaurant principal, cual ta un Steakhouse Mericano, y e luga principal pa haya USDA-inspected Certified Angus Beef riba e isla, esta L.G. Smith’s Chop & Steakhouse.
Originalmente di Venezuela cu un orientacion fuerte pa cushinamento Frances y mas despues Spaño, e chef tin como un mision pa introduci sabornan mas atrevido y grandi na e steakhouse preferi na Playa – pensa riba ciboyo, konoflok, biña, specerij fresco y manteca – manera bo ta haya den e Big Oscar Prime Top Sirloin, cu Certified Angus Beef, cubri cu scampi King crab, tiger shrimp, poached lobster y lobster Hollandaise; of e Steakhouse Chop Salad, cu mas di 10 ingrediente delicioso incluyendo applewood smoked bacon y aged cheddar.
E chef a gradua cu honor for di e Scol di Arte Culinario na Venezuela, unda el a wordo elogia pa su diseño, complehidad y presentacion, tambe siguiendo cu su entrenamento como un Sommelier, na e mesun scol. E cos pret, e ta bisa, ta cu el a yega den e cushina despues cu el a caba su estudio na e universidad cu un diploma den Accounting Publico. Despues di a explora algun oportunidad di carera basta laaf, el a dicidi di cambia di rumbo, y transforma su hobby den un carera di bida largo.
“Mi tabata bendiciona,” el a splica, “y por a traha cu algun tremendo chef na Amuse Bistro na Aruba bou di e guia di un doño/chef experiencia, y prome cu esey, na e Hotel Tamanaco Intercontinental, na Venezuela, unda el a ocupa un cantidad di top posicion, educa pa algun di e chefnan mas famoso di Venezuela.”
Entre e promocionnan, Garcia a viaha pa Europa y a sigui desaroya su talentonan na e restaurant di 2 streya di Michelin, Mugaritz, na e restaurant di 3 streya di Michelin, El Celler de Can Roca, y e restaurant di 3 streya di Michelin, Akelare. Tur tres ta establecimentonan renombra na Spaña.
Despues di a perfecciona su talentonan den exterior, el a dicidi di biba na Aruba, disfrutando di e calidad di bida y e serenidad di loke ta bin cu un bida riba e isla.
Garcia ta orguyoso di por raporta cu riba Dia di San Valentin, un dia unda cu no a resta stul den e restaurant, L.G. Smith’s Steak & Chophouse a sirbi steaknan gigantesco di porterhouse pa dos hende, cushina lentamente pa 2 ora, y na ocasion di e restaurant su di 10 aniversario, el a introduci un oferta special y iresistibel di cena, yenando e sala cu bishitantenan, cu e promesa di tremendo cuminda, cumpliendo completamente cu satisfaccion di tur hende presente.
Riba e menu di aniversario, un seleccion di e chef, di cinco prome plato, nuebe plato principal, incluyendo algun plato special manera Certified Angus Beef Prime Top Sirloin Baseball, un corte tierno, hugoso y yen di sabor, Surf & Turf, y un Wellington Vegetariano, ademas di ocho acompañante interesante, y cuater escohencia pa e pasaboca, pa e prijs increibel di $40.-, unda cu e di dos persona ta paga solamente $10.
E oferta, cual ta demasiado bon pa bo perd’e, en berdad ta existi, y bo ta invita pa purb’e den e sala di come moderno y contemporaneo cu ta situa banda di e Crystal Casino, prome cu 12’or di anochi, dia 10 di April, 2014.
Dia di San Valentin y e restaurant su aniversario a marca e prome dos evento di hopi evento planea, incluyendo e re-introduccion di e brunch popular, cual ta planea pa debuta na April, un diadomingo cada luna.
Pa mas den futuro nan a planea un re-lansamento completo di un menu nobo, como tambe e introduccion di cushinamento lento.
Entre esaki, e chef a participa den e evento exitoso di cushinamento competitivo, esta Wema Goes Memphis, unda cu participantenan a cushina y presenta BBQ local, cu tremendo premio. Kelvyn a logra sorprende tur hende cu su receta increibel pa spareribs.
Kelvyn a conta chistosamente cu el a haci cushinamento su carera di bida largo ya cu su mama soltera cu semper tabata trahando, nunca a dun’e cos bon di come, debi na un falta di tempo. E mester a traha pa su mes den e cushina, cual el a haci, y ta sigui haci, na un manera sumamente exitoso.


text:
Departamento di Relacionnan Exterior a ricibi bishita di sr. Bert Koenders, Minister di Relacionnan Exterior di Reino y su delegacion. Esaki ta e di dos bishita oficial di Minister Koenders na Aruba y e prome biaha cu e ta honra e departamento y su trahadornan cu un bishita di cortesia.
Como muesta di aprecio y pa gradici’e pa su papel protagonico den beneficio di Reino y Aruba, Director di DBB, Sr. Edwin Abath, a ofrece un lunch pa den un ambiente ameno combersa di temanan comun y importante ariba e agenda di e relacionnan exterior.
Na final di e reunion, director, den nomber di staf y personal di e Departamento di Relacionnan Exterior di Aruba, a obsequia Minister Koenders un bunita buki di Aruba Birdlife Conservation cu portretnan di nos parhanan local.
Un gesto cu a wordo masha aprecia pa e Minister.
Sr. Abath a gradicie pa e bon trabou cu el a desplega te cu awor como Minister di Relacionnan Exterior di Reino den beneficio di nos pais y a dese’e y su delagacion un bon continuacion di nan biahe di trabou.


text:
Religion y Guera
Alberto, kende tabata den servicio militar pa casi dies aña, a conta: “Nos kapelaan a bendiciona nos, bisando: ‘Dios sea cu boso.’ Pero ami tabata puntra mi mes: ‘Ta con mi por bay mata hende siendo cu Bijbel ta bisa: “No mata”?’”
Ray tabata den marina durante Segundo Guera Mundial. Un biaha, el a puntra e kapelaan: “Bo ta subi nos barco y ta resa pa e soldaatnan y pa nos haya victoria. Pero e enemigonan tambe no ta haci mescos?” E kapelaan a contesta cu Dios ta obra den maneranan misterioso.
Si bo no ta satisfecho cu e contesta ey, bo no ta e unico.
KICO BIJBEL TA SIÑA?
Hesus a bisa cu un di e mandamentonan di mas importante ta “stima bo prohimo mescos cu bo mes.” (Marco 12:31) Acaso Hesus a bisa cu ta hende di cierto nacionalidad so nos tin cu stima como nos prohimo? No. El a bisa su discipelnan: “Na esaki tur hende lo sa cu boso ta mi discipelnan, esta, si boso ta stima otro.” (Juan 13:34, 35) E manera cu nan lo stima otro lo tabata asina extraordinario cu esey lo a haci nan diferente. Nan no a djis nenga di kita bida di nan prohimo, mas bien nan tabata dispuesto pa entrega nan bida p’e.
Ta net esey e prome cristiannan a haci. The Encyclopedia of Religion ta bisa: “E prome tatanan di iglesia, incluyendo Tertuliano y Origenes, a afirma cu e cristiannan no tabata por a kita bida di un hende. Esey tabata un principio cu a stroba nan di ta den servicio di e ehercito Romano.”
KICO TESTIGONAN DI JEHOVA TA HACI?
Casi tur caminda na mundo tin Testigo di Jehova. Ora paisnan tin conflicto cu otro, e Testigonan cu ta biba den e areanan ey ta haci nan maximo esfuerso pa demostra e amor cu nan tin pa otro.
Lidernan religioso a siña nan miembronan con pa mustra berdadero amor cristian?
Por ehempel, na 1994 durante e guera etnico cu tabatin entre e tribunan Hutu y Tutsi na Ruanda, Testigonan di Jehova a keda completamente neutral. E Testigonan di un tribu tabata sconde esnan di un otro tribu, poniendo nan mes bida na peliger. Un biaha e guerrilla Hutu Interahamwe a captura dos Testigo di Jehova Hutu cu a proteha nan rumannan Tutsi. E guerrilleronan a bisa nan: “Wak kico ta pasa ora bo yuda e Tutsinan scapa.” Y nan a tira e dos Testigonan Hutu aki mata.—Juan 15:13.
Kico bo ta pensa: E manera cu e Testigonan ta actua ta cuadra cu loke Hesus a bisa tocante amor?


text:
WILLEMSTAD – HBN Law a ser mencioná como un di e mihor bufetenan di abogado di Caribe Hulandes den e publicacion Chambers Global 2017, di Chambers & Partners, cu na mes momento tambe a considerá dos abogado di e mesun bufete akí, Eric R. de Vries y Chris de Bres, entre e mihór abogadonan di Caribe Hulandes.
Chambers & Partners ta un organisacion internacional cu ya pa 17 aña caba ta identificá y clasificá e mihor bufete- y abogadonan den mas cu 180 hurisdiccion na mundo.
Chambers & Partners a describí HBN Law como: “Un di e bufetenan mas grandi y mihor establecí den Caribe Hulandes.
Algo cu su clientenan ta apreciá mashá t’e profundidad di su experticio. Su bon reputacion ta principalmente den e area di resolucion di disputa.
E bufete akí a yega di trata vários caso grandi di arbitrahe ‘transfronteriso’ (cu partido den mas cu un teritorio) y di litigio ‘high-profile.’ E ta activo riba tereno di transaccion, y real estate yi telecom tambe ta entre su areanan fuerte.”
Ademas, tocante e dos abogadonan top di e bufete, e organisacion tabatin lo siguiente di bisa:
“Eric R. de Vries ta un luchador di peso pisá den e area di litigio, kende tin un excelente reputacion serca nos fuentenan.
Su clientenan ta balorá principalmente su creatividad y flexibilidad, y un di nan a describí Eric como ‘un hende cu sa masha bon mes con pensa ‘out of the box’ y bin cu solucion relativamente simpel pa problema cu na promé bista por parce bastante complicá.’
Ademas e ta activo riba tereno di financiamentu y M&A, y su coleganan di abogacia ta elogi’é p’e asercamento ‘business-minded’ cu e ta usa den su trabou.”
“Chris de Bres, kende ta traha for di Bonaire, ta ser recomendá pa su trabou den e area di litigio. Entre su clientenan tin diferente banco internacional y compania di sector di energia y di telecom. Nos fuentenan ta elogi’é p’e atencion cu e tin pa detaye.
Un di su clientenan a bisa: ‘E por a splica e aspectonan técnico di nos caso masha bon. E ta un gay hopi bibo y tabata hopi bon prepará pa nos audiencia den Corte.’”
Ya ta di 7 aña cu Chambers & Partners ta mencioná Eric R. de Vries entre e mihor abogadonan di Caribe Hulandes, y pa Chris de Bres esaki ta su di dos aña.


text:
Den luna di Augustus y September di e aña aki, tur hende por corda con practicamente tur atardi, tin huma preto ta Sali for di dump na Parkietenbos, ora cu desconocinan pega sushi na candela. Mesun cos por a ripara casonan di atraco cu tabata tuma luga tras di otro, casonan
Day: November 9, 2017
For di dia 1 di november Tin cambio den heraquia Guardian Group na Aruba
Charla “Kiko Ta Un Monumento” ta hayando bastante acohida na scolnan basico
Monumentenbureau ta sigui cu nan charla “Kiko ta un monumento” na tur skol basico di Aruba, y esaki ta un proyecto cu a cuminsa maart 2017. E prome charla a tuma lugar na scol Reina Beatrix. Reina Beatrix a wordo escohi como e prome scol dor cu e ta un monumento proteha. Minister
Kico por registra na OPI
Aruba Dolphins Invitational XVI sumamente exitoso
Seleccion masculino di gymnasia Progreso lo competi pa prome biaha na nivel internacional
Coca Cola Nacional a keda na di 3 luga den Copa ABC
Campeonato Arubano di Kendo 2017 a tuma lugar enconexion cu e celebracion di e ASU Olimpiada 2017
Delegacion di Kendo a biaha p’e VI Campeonato Latino Americano di Kendo na Corrientes, Argentina
Dianan 9 pa 12 di november proximo lo tuma lugar e di 6 edicion di campeonato Latino Americano di Kendo, celebra e biaha aki n’e ciudad Corrientes, Argentina. Mester bisa cu varios pais a confirma nan participacion manera Venezuela, Uruguay, Trinidad and Tobago, Peru, Panama, Uruguay, Rep. Dominicana, Honduras, Guatemala, Mexico,
EFT ta yudabo los loke ta blokea
Si bo practica EFT, (Tapping) e ta los loke ta blokea riba nivel fisico, emocional y mental. Por ehempel si bo ta sufri di dolor di cabes, bo tin un blokeo den bo sistema electrico cu ta ocasiona dolor di cabes aki, dor cu coriente no por pasa liber den


text:
Manera ya ta conoci, e siman aki nos isla lo ta anfitrion di un grupo masha importante di ehecutivonan di e sector di turismo crucero. Un total di 83 miembro platinum di FCCA, 11 empleado di FCCA y 47 invitado ta na Aruba actualmente p’e conferencia.
E Platinum Associate Member Advisory Council Conference (PAMAC) di Florida-Caribbean Cruise Association (FCCA) ta un evento cu Aruba Tourism Authority ta wak como un oportunidad excelente pa ilustra e avancenan cu Aruba a conoce.
Hunto cu socionan local, A.T.A. a prepara un programa caminda lo brinda e participantenan di e conferencia e experiencia cu Aruba por ofrece como destino turistico na pasaheronan crucero.
Adicional na sesionnan di trabou cu stakeholders local y presentacionnan di parti di A.T.A. y A.P.A., e participantenan di e conferencia ta wordo ofreci pa conoce nos isla y su encantonan na diferente manera.
Tambe Aruba mas cu claro ta tuma e oportunidad pa reuni cu e ‘Security and Operations Committee’ di FCCA, cu ta consisti di ‘decision makers’ clave pa cu turismo crucero.
E sesion cu e comision a tuma lugar diaranson mainta.
Fuera di presentacionnan oficial parti mainta, a brinda un tour di e facilidad di puerto, di Caya G.F. Betico Croes y becindario, na unda a haci uzo di e tram tambe.
Durante nan walking tour, e delegacion a ricibi un caluroso bon-bini di Prome Minister Mike Eman, Minister ing. Mike de Meza encarga cu maneho di Turismo, Transporte, Energia y Medio Ambiente y Minister di Economia y Comunicacion Richard Arends.
Participantenan general, miembro Platinum di FCCA, ta wordo ofreci diferente sailing trip, oportunidad pa conoce nos gastronomia, participa den un tour den Parke Arikok, San Nicolas y Mangel Halto na unda nan por disfruta di nos playanan bunita.
Durante e reunion cu e ‘Security and Operations Committee’ a presenta diferente informacion. Aruba ta un destinacion masha gusta pa turismo crucero y un di e islanan mihor bishita.
Compara cu e prome 5 luna di 2016, turismo crucero pa 2017 a aumenta cu 12. 8%. Esey ta un total di 45.015 bishitante mas cu e mesun temporada di aña pasa.
Durante un estudio haci na 2016 dor di A.T.A. diferente aspecto ta destaca; ora a puntra e turistanan crucero con nan ta haya e cordialidad di nos localnan, 94% a responde cu nan ta satisfecho/hopi satisfecho cu esey.
Ademas, 66% di e turistanan crucero a indica cu nan a scoge nan linea di crucero, pasobra Aruba tabata riba e itinerario.
Nos cordialidad, seguridad y nos playanan ta keda e tres factornan mas importante p’e bishitante.
Tambe por mira claramente e importancia pa un destinacion di sigui desaroya su mes, pa sigui atrae e industria di turismo, stay-over y crucero. Por ehempel e embeyecimento di Oranjestad y Paardenbaai Plaza, e boothnan cu ta percura p’e turistanan por haya/pidi informacion di nos isla, e manera cu e borchinan ta indica unda e turista por bay (signage), renobacion di nos faro na Arashi, y naturalmente embeyecimento di nos playanan, tur a wordo subraya como desaroyonan importante p’asina continuamente sigui enrikese e experiencia di e bishitante.
Tur esaki ta haci nos destinacion uno mas atractivo, como tambe e turismo lo por laga mas atras den nos economia.
Durante di e reunion cu e ‘Security and Operations Committee’ a ilustra tambe cu e estudio di BREA (Business Economice Research Advisors) conduci na 2015 ta mustra cu e turista crucero ta gasta un promedio di US$ 112.10 pa persona durante nan bishita na Aruba.
Esaki ta 17.5% di crecemento compara cu e estudio previo di aña 2012.
Pa cu e evento actual: PAMAC ta un evento cu FCCA ta coordina pa su miembronan platinum y pa liñanan crucero keda na ‘forefront’ di informacion riba tanto e industria y su miembronan, como tambe destinacionnan, mientras cu ta haya maneranan pa maximalisa e beneficionan pa tur.
FCCA ta un organisacion comercial no lucrativo cu ta consisti di 19 miembro di liñanan crucero operando riba mas cu 100 barco den e awanan di laman di Florida, Caribe y Latino America.


text:
Den rueda di prensa di partido POR, mr. Andin Bikker a declara cu mester bin un reunion publico urgente den Parlamento pa trata e tema di criminalidad. E ta ripara cu tin cantidad di bijeenkomsten den Parlamento cu den su concepto no ta e tipo di reunion caminda mester trata un problematica di tal embergadura.
Bikker a splica cu ora ta yama reunion nan di bijeenkomsten ta reunionnan p.e. ora ta invita Gobernador, ora un Parlamentario ta wordo huramenta, ora ta discuti riba temanan specificio y e ta un formalidad.
Andin Bikker a bisa cu aworaki tin hopi hende ta keda cuida nan mayornan di edad grandi na nan cas pasobra nan tin miedo y ta mira cuanto atraco arma ta tumando lugar den nan propio cas. Andin Bikker ta cuestiona cu pa colmo Minister di Husticia a bin dilanti dialuna den Parlamento sin bin cu nada nobo. El a bin cu un tape graba desde 2012.
Un reunion publico den Parlamento ta importante, pasobra aparte di mocionnan di confianza of desconfianza tin instrumentonan cu ta hopi claro cu Parlamento por aporta na dje, manera a mustra den Parlamento dialuna.
P.e. Minister Dowers a papia di e ley di Admision, pero e Minister cu ta trata asuntonan di admision na 2012 a presenta un concepto di ley na Parlamento cu ta pega te dia di awe, pasobra e Minister ta bin cu diferente nota di cambio y te cu Raad Advies a bise cu e ta bin cu cambionan constantemente y di tal manera cu ta mihor pa bin cu un proposicion di ley completamente nobo enbez di cambionan detaya riba LTU.
Bikker a menciona tambe cu den e mesun reunion aki su colega Otmar Oduber a papia tocante un sistema cu ta tranca pa motibo di cambio di ley y segun e ta bisa obviamente Parlamento tambe tin un rol den esaki.
Bayendo un tiki mas leu, Andin Bikker a bisa cu e Minister a bin dialuna den Parlamento pa desvia atencion un rato y cu cada bez e ta bin cu excuse y e ta argumenta cu dor cu tin tanto hende ta traha carta di garantia esnan cu ta bin cu mal intencion pa haci atraco.
Parti di esaki ta berdad cu esaki ta tumando lugar, pero tin un investigacion ta andado awor aki riba un persona cu a duna mas cu 100 carta di garantia y aparentemente e ta hopi yega n’e Minister.
Tin hopi rumor cu ta core rond cu tin trahadornan di Imigracion ta haya nan mes cu no nan ta para hende cu no por drenta Aruba, pero ta un telefon ta ring pa laga e persona ey pasa tog. Tipo di cosnan aki mester wordo investiga y cuestiona, y awor cu Parlamento a constata cu tin dos miembro di mes fraccion di Gobierno a dicidi cu via e asientonan cu nan tin y dor cu nan tin nan dudanan ta pensando pa retracta nan sosten na Minister di Hustucia, pasobra nada nada nobo a bin dilanti di su parti durante reunion di Parlamento.
P’esey Andin Bikker ta insisti cu aworaki un reunion publico ta na su lugar pa Parlamento debati riba e tematica aki, pa bin cu mocionnan, pero tambe pa wak con nan por acapara y atende cu e hecho cu tin leynan cu segun e propio Minister ta tranca.


text:
Directora di Biblioteca Nacional Aruba a haya bishita di yiu muher y nieta di poeta sra. Lolita E. Euson (q.e.p.d.). Meta di e bishita tabata pa presenta e obra di poesia nobo di sra. Lolita Euson titula ‘Moonlight on the waves’. E launch oficial a tuma lugar na november ultimo den aula di Wesley College na San Nicolas. Moonlight on the waves ta un seleccion di un tesoro di poema cu poeta Lolita a laga atras. Su yiu muher, Sra. Eileen Marsdin-Euson, hunto cu famia a tuma e proyecto riba nan pa produci otro obra. Prome publicacion di Lolita Euson ta ‘Sweet praises’ y a keda publica na 1988 (Editorial Charuba). Sra. Eileen Marsdin-Euson a indica cu e proyecto aki pa yega na un otro publicacion tabata un proyecto di famia. Nietanan Shaquissia y Taisha a yuda edita y ilustra e buki, otro nieta ta yuda cu Public Relations. Asina a yega na un pagina pa Lolita Euson riba FaceBook. Un proyecto cerca di curason pa sra. Eileen como cu ta trata e poemanan di su mama. Moonlight on the waves ta un coleccion di poema cu ta un expresion di un fe fuerte den creador y cu e poemanan sra. Lolita den su forma poetico ta alaba dios. Pero tambe tin poema cu ta expresa e amor di e poeta pa su mama. Mas tanto su poemanan ta papia di amor. E obra ta obtenibel cerca sra. Arlene Poulina-Marsdin y por pidi e buki na 584 5667 of 741 0094, pronto esaki lo ta obtenibel na librerianan local y tambe na Dept. Arubiana. Lolita Esmeralda Euson (27 oktober 1941-13 augustus 1994) tabata un ciudadano bon conoci den comunidad y a keda conmemora pa su contribucionnan. E tabata Ridder in de orde van Oranje Nassau. Gobierno a duna un caya na San Nicolas e nomber ‘Caya Lolita E. Euson’ na 1995. Servicio di Posterijen a yega di publica un stampia conmemorativo di sra. Lolita na 1996. Tambe el a ricibi un premio di World of poetry Calfornia na 1988.
Biblioteca ta haya un bunita obra Spirito di cabrito
March 3, 2016 0
Launch di revista Transcend a tuma lugar diabierna
December 15, 2014 0
Orario pa e dianan di fiesta na biblioteca
December 15, 2014 0
Workshop conta storia na biblioteca
October 10, 2014 0


text:
SR BURNS A GANA CU STRAIGHT FLUSH
E super slot mashinnan nobo di Ainsworth A560 a wordo introduci recientemente na The Casino na Radisson. Pa mas cu mita di un siglo, e nomber di Ainsworth ta sinonimo cu e industria di wega di suerte. Funda na 1995 pa Len Ainsworth, el a bira un fabricante y productor lider di slot mashinnan rond di mundo. Recientemente, The Casino na Radisson na Aruba tabata e prome riba e isla cu a presenta e modelonan mas nobo di slot mashinnan di Ainsworth cu diferente tema y animacion grafico, yena cu funcionnan dibertido y multiple opcionnan di pago, bonusnan, progresivonan, cual ta haci e experiencia di wega di suerte riba e slot mashinnan particular aki asina excepcionalmente rapido y dinamico. Bo ta invita pa purba bo suerte riba e mashinnan nobo. Hungadornan na The Casino na Radisson ta gana regularmente y gana grandi, manera Sr. Burns, kende a gana un Straight Flush riba e mesa di Let it Ride, mustrando un 5-6-7-8-9 di Curason, pa un ganashi total di $5,544.00 na placa cash!


text:
FAQ’s tokante situashon relashoná ku seramentu di fronteranan dor di VenezuelaGeplaatst op 19 Yanüari 2018 dor Ministerio di Asuntunan General i Promé Minister
E pregunta i kontestanan ku ta sigui ta duna kontestá na e hopi pregunta ku ta biba den komunidat relashoná ku seramentu temporal di fronteranan dor di Venezuela. E pregunta i kontestanan ta ser adaptá a base di e desaroyonan aktual.
Vershon 3, fecha 19 di yanüari 2018
FAQ’s tokante di situashon polítiko
PREGUNTA
Kòrsou ta akseptá e medida aki di Venezuela? Kiko ta e konsekuensia pa nos relashon polítiko ku Venezuela?
KONTESTA
E medida pa tene fronteranan será ku Aruba, Kòrsou i Boneiru tabata un desishon unilateral di parti di gobièrnu di Venezuela. Komunikashon ofisial tokante esaki no a tuma lugá di parti di Venezuela ku gobièrnunan di Korsou, Aruba, ni di Hulanda pa Boneiru. Gobièrnu di Korsòu ta di opinion ku e seramentu di frontera no ta kuadra ku e meta pa mantené bon relashon ku otro komo paisnan bisiña.
Dia 12 di yanüari un reunion a tuma lugá na Aruba entre e paisnan den reino Hulandes konserni (Kòrsou, Aruba i Hulanda pa Boneiru) i Venezuela. Einan a yega na un akuerdo tokante un deklarashon komun den forma konsepto, Kòrsou, Aruba i Hulanda a akseptá e deklarashon. Esaki bou di kondishon ku Venezuela mester habri fronteranan bèk. Gobièrnu di Venezuela desafortunademente no a aprobá e deklarashon ainda, i a tene e fronteranan será. Aktualmente ta hasiendo uso di kanalnan diplomátiko den direkshon di autoridatnan Venezolano, sperando riba un pronto aprobashon di e deklarashon di parti di Venezuela. E deklarashon ta reflehá e kombenionan ku a yega na dje durante e reunion entre e paisnan na Aruba 12 di yanüari. Esaki ta inkluí ku Venezuela lo habri fronteranan bèk entre e islanan i Venezuela.
PREGUNTA
Kiko Hulanda ta pensa di esaki? Hulanda ta dispuesto di yuda Kòrsou? Kon?
KONTESTA
Tin konsultashonan estrecho entre e paisnan konserní den Reino, pues tambe ku Hulanda. Minister di Asuntunan Eksterior, Halbe Zijlstra, ta monitor e akontesimentunan di aserka i el a indiká ku seramentu di e fronteranan unilateralmente no ta kuadra ku esfuersonan pa krea bon relashon entre paisnan bisiña i esaki tampoko ta yuda pa haña solushon. Aktualmente tin un esfuerso komun den reino pa yega na aprobashon di parti di autoridatnan Venezolano di e deklarashon ku ta reflehá e kombenionan ku a yega na dje durante e reunion entre e paisnan na Aruba 12 di yanüari. Esaki ta inklui ku Venezuela lo habri fronteranan bèk entre e islanan i Venezuela.
PREGUNTA
Awor aki no por saka Venezolanonan indokumentá/ ku ta keda ilegal riba Kòrsou for di e isla. Kiko esaki ta nifiká pa seguridat na Kòrsou?
KONTESTA
Ta bèrdat ku no por saka Venezolanonan indokumentá/ilegal for di e isla awor aki. Personanan ku mester keda deportá for di e isla ta den detenshon. Na e momentunan aki no mester tin èkstra preokupashon pa seguridat. Sin embargo, e kapasidat di detenshon ta limitá. Promé Minister Rhuggenaath a instruí “Directie Risicobeheersing en Rampenbeleid” (DRR) pa monitor e situashon i proponé solushonnan den konsulta ku e departamentonan konserní pa dado kaso si e situashon persistí mas largu.
FAQ’s tokante di kombustibel i energia
PREGUNTA
Lo tin sufisiente petroli pa tene e refineria operashonal? Kua dia lo por spera un eskases i kiko lo ta e konsekuensianan?
KONTESTA
Tin sufisiente petroli pa tene e refineria habrí pa un temporada mas. Riba término kòrtiku no ta mira e kantidat di petroli krudo pa produsí kombustibel den refineria komo un problema. Riba término largu ta prepará alternativa pa sòru pa Kòrsou kon ku bai bini no ta keda sin e diferente kombustibelnan nesesario.
PREGUNTA
Lo tin gasolin pa yena tanki aki ratu/ kua dia nos por antisipá eskases?
KONTESTA
Tin sufisiente stòk di vários kombustibel na Kòrsou. Curoil por kumpra kombustibel for di otro kaminda. Na e momentu aki no ta premirá eskases. Ora ta kumpra kombustibel for di otro kaminda esei por tin algun influensia riba e preisnan, kiko nan lo bira ta dependé riba e desaroyonan rondó di preisnan riba merkado internashonal.
PREGUNTA
Lo tin gas/awa/koriente i ki dia ta spera eskases?
KONTESTA
Tin sufisiente stòk di vários kombustibel na Kòrsou. Curoil por kumpra kombustibel for di otro kaminda. Ora ta kumpra kombustibel for di otro kaminda esei por tin algun influensia riba e preisnan, kiko nan lo bira ta dependé riba e desaroyonan rondó di preisnan riba merkado internashonal. Tin gas pero e kapasidat di depósito ta den sierto sentido un reto. Tin kapasidat di depósito pa mas o ménos 2 dia di gas. Normalmente, esaki ta sufisiente miéntras tantu e refineria ta keda operashonal i ta produsí gas. Si e produkshon di gas stòp, Curoil ta kumpra gas for di otro kaminda pero den kantidat limitá relashoná ku e kapasidat máksimo di depósito.
Pronto lo tin mas kapasidat pa depositá kombustibel na Kòrsou, inkluyendo gas. Gobièrnu ta monitor un ku otro di aserka anto lo sòru ba duna informashon na tempu.
PREGUNTA
Kiko gobièrnu ta hasi pa prevení eskases?
KONTESTA
Gobièrnu ta konsultá tur departamento konserní pa sòru ku nan ta antisipá e situashon na tempu i ku nan lo buska alternativanan na tempu pa no resultá ku por tin eskases. Si lo tin di ménos òf eskases temporal, den un situashon hopi eksepshonal, gobièrnu lo bai over na un ransun dor di pone kombustibel disponibel pa un lista di organisashonnan vital. E lista ta kontené organisashonnan ku mester por keda funshoná bou di tur sirkunstansia.
PREGUNTA
Ki konsekuensia esei tin pa preis di produkto?
KONTESTA
Preisnan ta fluktua konforme e merkado si nos kumpra produkto internashonal. Oferta i demanda ta determiná e preis.
PREGUNTA
Turista aki na Kòrsou lo sinti e efekto?
KONTESTA
Si hotèlnan ets. keda haña gas pa kushiná i si tin kombustibel pa transpòrt, turistanan lo no eksperensiá masha molèster. Por lo pronto no tin motibu pa tin preokupashon.
FAQ’s tokante di kuminda
PREGUNTA
Aworakí ya tin eskases den supermerkadonan i restorantnan. Gobièrnu ta yuda buska alternativa pa importashon di produktonan?
KONTESTA
E supermerkadonan grandi ta hasi uso di importashon alternativo kaba p.e. via Merka, Colombia, Repúblika Dominikano. Ya kaba importahson via e paisnan aki ta tumando lugá. Pa e motibu aki, por ta ku temporalmente sierto produkto lo no por ta optenibel na Kòrsou, of pa un preis mas haltu. Ministerio di Desaroyo Ekonómiko ta envolví den e desaroyonan riba merkado i ta tene kontakto den e kuadro aki.
PREGUNTA
Kon gobièrnu ta evitá e posibilidat ku sierto produktonan básiko aworó lo no ta disponibel?
KONTESTA
Na promé instante, sektor privá ta kapitalisá pa atendé ku esei dor di usa otro merkado di importashon na momentu ku tin eskases di sierto produktonan. Gobièrnu ta monitor esaki di aserka i si ta nesesario e por media ku otro gobièrnunan pa yega na kanalnan nobo di importashon.
PREGUNTA
Kiko esaki ta nifiká pa e preis di kuminda?
KONTESTA
Na momentu ku e demanda pa un produkto bira mas haltu e preisnan por subi, inkluyendo e produktonan riba kual e preisnan ta regulá na Kòrsou. Esei ta konta entre otro pa un kantidat di produkto básiko p.e. komestibel i remedi. Esfera di aktividat den merkado ta konta pa otro produktonan. E organisashon di konsumidó ta monitor entre otro e desaroyonan di preis i inspekshon di MEO ta kontrolá si ta kumpli ku maneho. Ta regulá komestibel básiko (makutu básiko) a base di un ‘markup’ porsentahe. Pues, otro gastu por subi manera transporte pa kual motibu un produkto ta bira mas karu tòg. Ta trata preisnan máksimo, pues por bende bou di e preis indiká. Nos ta ripará ku sierto fruta of berdura a bira mas karu varios kamanda, E merkado ku petishon I demanda pa gran parti lo balansá esei. Gobièrnu ta vigilá e desaroyonan.
FAQ’S tokante di transporte/tràfiko
PREGUNTA
E fronteranan será ki konsekuensia tin pa tráfiko di marítimo?
KONTESTA
Na e momentu aki no tin tráfiko marítimo entre Venezuela i Kòrsou. Por mira e konsekuensianan p.e. den e suministro di fruta i berdura. Na e momentu aki, esaki no ta kondusí na problema pasobra ta usa otro merkado di importashon (pa fruta i berdura) i tin sufisiente kombustibel. Gobièrnu ta sigui monitor esaki di aserka.
PREGUNTA
Ta kanselá buelonan. Kon yu di Kòrsou pegá na Venezuela ta bini bek Kòrsou? Gobièrnu tin informashon tokante di e kantidat di yu di Kòrsou pegá na Venezuela?
KONTESTA
Despues di preshon di parti di e paisnan den reino, varios buelo a tuma lugá pa asina laga pasaheronan regresá nan pais di origen ku tabata pegá tantu akinan, na Aruba of na Venezuela. Aktualmente no tin indikashon ku tin hopi hende ainda ku mester keda transportá. Gobièrnu ta avisa pa no biaha pa Venezuela si no tin motibunan urgente, aunke ku tin rutanan via otro pais ku por hasi use di dje pa yega Venezuela.
PREGUNTA
Den kaso di emergensia, gobièrnu ta yuda pasaheronan ku mester biaha pa nan haña un ruta alternativa?
KONTESTA
Den kaso di un situashon di emergensia (por ehempel pa motibu mediko) ta konsehá pasaheronan pegá na Venezuela pa tuma kontakto ku e embahada di Reino riba number di telefòn +58212-2769300. Of fuera di oranan di ofisina: +31 247 247 247.
Gobièrnu ta avisá pa no biaha pa Venezuela si no tin motibunan urgente, aunke ku tin rutanan via otro pais ku por hasi use di dje pa yega Venezuela.
PREGUNTA
Tin un konseho di biahe pa Venezuela? Kiko ta e konseho?
KONTESTA
Ministerio di Asuntunan Eksterior di Hulanda ta responsabel pa e formulashon di konsehonan di biahe pa persona ku pasaporte Hulandes. E konseho aki ta riba website di e ministerio (https://www.nederlandwereldwijd.nl/reizen/reisadviezen). Pa Venezuela e konseho basta tempu ta ku ta konsehá persona pa no biaha pa Venezuela si esaki no ta nesesario. No ta konsehá persona pa biaha pa e aria di frontera ku Colombia. A inkluí den e konseho di biahe ku na e momentu aki e fronteranan ku Aruba, Kòrsou i Boneiru ta será, I pa e motibu ei ta deskonsehá pa biaha pa Venezuela.
PREGUNTA
Tin informashonnan ku ta bisa ku Kòrsou ta importá i èksportá oro den kantidat grandi, esei ta klòp?
KONTESTA
Tin informashonnan ku ta sirkulá, ku ta parse ta indiká ku Kòrsou ta un pais ku ta importá i èksportá oro na gran eskala, entre otro foi Venezuela. Durante e reunionan na Aruba autoridatnan di douane a splika ku esei no ta e kaso, Loke ta tuma lugá ta ku tin material, entre otro oro, ku ta biaha den transito via Kòrsou, wetando Kòrsou su funshon komo hub logístiko. Ta trata di oro di pafó, ku ta yega den avion, ku via zona liber ta wòrdu transladá pa un otro avion pa sigui bai un otro pais. Kòrsou no ta importá e oro e ora ei, i no ta risibí entrada di impuesto di importashon tampoko. Ta trata di un aktividat logístiko riba nos suelo, pero komo pais, Kòrsou no tin arte ni parte den e negoshi.


text:
Diadomingo anochi 10 di december a tuma luga presentacion di e di 17 edicion di calendario di Personahenan pa 2018 den e Grand Ballroom di Aruba Marriott Hotel & Stellaris Casino.
Na yegada den e foyer, e huespednan a keda ricibi pa gerencia di e Compania di Seguro, cu Jean Antoine Baptiste tocando su tononan magico riba su steelpan, mientras e invitadonan tabata disfruta di un “welcome drink” cu e personal profesional y simpatico di Marriott a ofrece na nan. Despues tur hende a drenta den e Ballroom, cu tabata dorna masha bunita den ambiente di Pasco, porta a habri y a topa cu Etty Toppenberg cu su amigonan Juan Tromp y Remy Flanegien, interpretando canticanan di Pasco den un forma magistral.
Siguientemente, M/C, Cherryldine Buckley, a yama dilanti Kaveri Raghunath, Managing Director di New India Assurance Aruba, kende na su luga a yama tur hende bon bini n’e anochi di celebracion y gratitud, recordando e gran aceptacion di nos comunidad cu e establecimento di seguro a ricibi for di tempo cu su opa, Sr. Ch. H. Raghunath (dfm) a cuminsa cu e negoshi di seguro for di su joyeria na San Nicolas na aña 1963.
Despues a subi riba scenario Charitto Chavez, kende a pinta e potretnan y Gay Spellen, Operations Manager, kende a asisti Charitto cu entregamente di e cuadronan na e diferente personahenan.
Kaveri tambe a keda riba stage, ya cu e aña aki e celebracion tabata super special, conmemorando 55 aña di New India na Aruba y den cuadro aki, e 12 celebridadnan por a scoge un instancia social/caritativo na cua New India a haci un donacion di 1.055,00 florin den nomber di cada persona cu ta aparece riba e calendario.
Kaveri a entrega e checknan na cada un di e personanan aki, kendenan na nan turno a duna e check na representante di nan fundacion preferi.
Durante e parti oficial aki, Etty a keda toca musica suave instrumental. Januari ta presenta Sarah Quita Offringa. Por cierto, esaki ta e di dos biaha cu Sara Quita ta riba e calendario.
E prome biaha tabata na 2007, ya cu na 2006 el a sali Campeon Mundial den Windsurfing y 11 aña despues keto bay nos Cabey Busha stima ta sigui di ta Campeon Mundial. Su donacion a bay na Centro Juvenil Washington.
Februari ta mustra nos Kevin Gumbs, hoben Bailarin, Coreografo y Docente di Ballet na Hulanda, kende a bin Aruba specialmente pa e mes por a ricibi su pintura. Su instancia favorito ta “Gang di Arte”.
Ta sigui cu Clyde Harms, Fundado di Aruba Scholarship Foundation, Columnista, Escritor di buki, promovedor di musica clasico y Ridder in de Orde van Oranje Nassau.
El a scoge Nuevo Mundo Foundation.
Na april ta figura Greg Peterson, Fundado di Aruba Birdlife Conservation, guerero incansabel protegiendo nos Fauna y Flora. Su check a bay pa Aruba Marine Mammal Foundation. Mei ta brinda Rona Coster, Colomnista, Amante di Arte, Ganadora di CTO Worldwide Travel Writer/Photographer, autor di e miho diario di Aruba, Island Life.
El a duna su aporte na Fundacion Adopt an Addict. Juni tin Ewald Biemans, doño di Bucuti & Tara Beach Resort, Lider Mundial den Turismo Sostenibel y e motor tras di e programa “Stimami, Sterilisami”. Naturalmente su donacion a bay pa Animal Rights Aruba.
Pa cuminsa e di dos mitar di 2018 por aprecia Aksel Samardzic. Aruba su unico Hungado di Beach Tennis Porfesional cu su ranking den Top Ten Mundial. El a entrega su check na representante di Fundacion pa nos Muchanan.
Pa augustus por admira Etty Toppenberg. Etty tambe ta pa segundo bes riba e calendar. E tabata riba e prome Personality Calendar na 2001.
E ta celebrando 55 aña den mundo farandulero. Keto bay Cantante cu un voz y estilo sin igual, awo cu un toke social, ya cu e ta toca tur diabierna anochi, hunto cu su amigonan, na Djiespies Place den Caya Grandi, entreteniendo nos grandinan, sin cobra ni un cen chikito y e ta apoya Crijojo Trappers.
Despues por mira Damilice Mansur, Fotografo aclama internacionalmente cu enfoke riba Naturaleza y Fauna. El a kies Aruba Birdlife Foundation.
Na october por wak Gino Frans, drogadicto recupera, kende a funda centro di rehabilitacion Eliezer, caminda residentenan ta cuida mata- y animalnan, como parti di nan tratamento pa yega na un bida sano. Su donacion a bay pa Stichting La Posada.
Esha Alwani ta dorna luna di november. E ta un cantante y compositor di 16 aña, kende ya a lansa dos CD exitoso, “Beautiful” y “Dangerous”. Por scucha su musica riba iTunes y Spotify. Esha semper ta colabora cu Fundacion Autismo.
Pa clausura e aña tin Ethan Westera, Windsurfer Profesional, cu varios titulo mundial riba su nomber. Su fundacion preferi ta Fundacion Sonrisa.
Henter e presentacion a bay acompagna pa proyeccionnan riba un screen grandi di cada personahe cu su profile skirbi. Despues di e parti oficial e fiesta a sigui cu entretenimiento di Etty manera Etty so por haci.
Marriott su staf a sirbi snacks realmente delicioso y mas cu claro tambe bebidanan pa resfresca garganta. Tur esnan presente a disfruta di un anochi ameno.


text:
Jazz
Jazz ta un músika ku a surgi fio diferente sorto di músikanan tradishonal. E fuente importante di Jazz músika manera hopi hende ta bisa a bin foi Afrika.Pa interpretá Jazz músika nos mester bai bèk den tempu nan di katibu,un palabra teribel ku ta traha riba sintimentu di hopi desendiente di katibunan ku no ke tende ni papia mes mas di dje tumpu ei,pero tòg tin un fuente importante di imformashon di historianan dje tempu ei.E Afrikanonan ku a bin komo katibu riba henter kontinente Amerika i islanan den karibe a trese nan músika ritmiko i baila i otro kustumbernan folklóriko di tur parti dje kontinente Afrika,tabatin tur sorto di músika i instrumentonan ku nan mes tabata traha pa toka balia, ora di trabou,fiesta,ora nan tabata bai guera kontra otro desendénan,ora di bai dera e mortonan i ora di gradisí nan Dios.Tur e kultura primitivo di partinan dje kontinente Afrika i Oropa a trese nan músika,baila i instrumentunan foi nan paisnan natal.Den siglonan pasa a surgi riba e islanan den karibe i sùit Amerika foi e músikanan tradishonal di kolonialistanan,Spaño,franses,Português,Iglesnan i foi parti dje kontinente Afrika kaminda e katibunan a bin ku nan músika rimiko,ku a mesklá i forma un otro estilo di musika riba e islanan,di kada un tiki.Asina por menshoná un kantidat di músika ritmiko,baila i kansionnan den karibe i sùit Amerika.
Blues[editá | editá fuente]
Na Estádos Unídos ya kaba tabatin hopi sorto di músika Afrikano i di paisnan Oropeo ku a mesklá i forma nan mes músika.Jazz ta un estilo di muzik mesklá ku a surgi den parti sùit di Merka den bisendario di New Oleans.E Katibunan di plantashinan di katuna,ku tabata kanta kantikanan religioso manera gospels,spiritual,worksong.Blues ta un variashon dje kantikanan religioso menshoná ku e katibunan ta ekspresá nan sintimentunan ku ta bin foi nan kurason,un hende òf un grupo di hende por kanta ku músika òf sin músika.E kansionnan ei ku nan tabata kanta pa yuda pasa dianan largu di trabounan pisa ku nan tabata hasi.
New Orleans Jazz[editá | editá fuente]
Jazz ta otro variashon di músika di desendiente di katibunan ku nan kuminsa toka rònt di aña 1910,Jazz ta un mesklá di ragtime(músika di Scott Joplin),blues,banda i mars músika,pa toka Jazz mester tabatin instrumentonan di músika di banda(fan-fare) manera trompet,trombon,klarinet,tuba i saksofon,instrumentonan ritmiko manera banjo,piano,contrabas i drùm.Un maestro ku a trese un otro variashon den jazz musíka tabata Joe"King"Oliver.Te awendia e variashon aki ta eksistí.


text:
Recientemente, e ley di crèche a ser unanimamente aproba den Parlamento. Un ley cu pa mas cu 20 aña Aruba a warda riba dj’e, den transcurso di tempo a yega di traha riba diferente concepto di ley cu no a conoce su realisacion, segun Parlamentario Arends-Reyes.
Na momento cu tin un caso lamentabel ta pasa na Aruba, sali den publicidad of ora cu tin competencia unfair di crèchenan clandestino e necesidad real pa Aruba, tin un ley asina ta resalta. Awor Aruba por bisa cu e tin un ley cu ta exigi pa tur centro di cuido di mucha cumpli cu rekisitonan basico pa por traha cu mucha y mayoria di centro di cuido existente ya ta cumpli cu mayoria di rekistonan basico aki, e Parlamentario ta splica.
Y asina mes e ley aki ta duna plazo di tempo pa por cumpli cu nan. Nan no ta rekisitonan cu ta irealistico of cu a inventa. Ta rekisitonan basico den e liña di locual ta traha cu ne den region y lo ta factibel e situacion pa Aruba sin compromete e calidad y sin cu e mester tin consecuencia drastico di aumento di prijs. Por ta lo mester haci uzo di algun asistente mas p’e grupo di muchanan di 3 plus p’asina reenforsa e cuido y supervision rib’e muchanan, pero locual cu bo ta haya a cambio, e extra ‘peace of mind’ cu e mayornan ta haya a cambio no tin prijs p’e.
Locual si ta un bon tendencia di diferente doño di trabou ta cu nan ta yuda contribui cu e pago di centro di cuido di mucha, Parlamentario Arends-Reyes ta mustra.
Durante e tratamento di e ‘ey di crèche, Parlamento di Aruba a aproba unanimamente e mocion pa haci sondeo pa wak con por contribui cu opvang di yiunan y wak si tin espacio fiscal pa haci e deducibel. Nos por a tuma nota di diferente partido politico cu ta promete cosnan cu ta existi caba of cu ta den tapara, Parlamentario Arends-Reyes ta termina bisando.